Vesterman se ni u bolnici ne odvaja od Partizanovog grba! - Sportske.net\nVesterman se ni u bolnici ne odvaja od Partizanovog grba!\nPlejmejker Partizana oglasio se na svom profilu na Tviteru, izražavajući zahvalnost svima onima koji mu pružaju podršku da se što pre oporavi i vrati na parket posle operacije kolena.\nFoto: Instagram: Leo Westermann\nLeo Vesterman je pre nekoliko dana operisao ligamente kolena u Lionu, u Francuskoj, a u nedelju je na svom profilu na Tviteru objavio fotografiju na kopjoj se vidi da se čak ni u bolnici ne odvaja od opreme sa Partizanovim grbom.\nOn je iskoristio i priliku da se zahvali svima onima koji su mu pružali podršku posle operacije, naglašavajući da oporavak teče po planu.\n"Pozdrav svima! Evo fotografije da vam pokažem da se dobro osećam, koleno je još otečeno posle operacije, ali svakim danom je sve bolje. Hvala vam mnogo na podršci!", poručio je Vesterman, a onda i na srpskom napisao ''Hvala puno''.\nRaspoloženje mu je, donekle, verovatno pokvario večerašnji poraz Partizana od Solnoka u ABA ligi, ali je mnogo važnije kako će se crno-beli predstaviti u preostala dva kola Evrolige, u borbi za Top 16.


Istorijat Radija | MEĐUNARODNI RADIO SRBIJA Skip to main content\nYou are hereNaslovna » Istorijat Radija\nMeđunarodni Radio Srbija je jedina radio-difuzna stanica u zemlji koja preko kratkih talasa emituje program u sve delove sveta na dvanaest jezika: srpskom, za našu dijasporu, zatim na engleskom, francuskom, nemačkom, ruskom, španskom, arapskom, albanskom, grčkom, italijanskom, mađarskom i kineskom.\nMeđunarodni radio Srbija svakodnevno program emituje preko kratkih talasa i 24 sata preko satelita i na Internetu na srpskom i 11 stranih jezika. Na srpskom, za našu dijasporu, pored informativno - političkih emisija, dnevničkog tipa, u 12.00, 15.30 i 21.30, mogu se slušati, prema programskoj shemi, i emisije u kojima se detaljnije govori o svim važnijim pojavama i događajima u zemlji, o kulturnoj baštini, tradiciji i običajima, turizmu i ekologiji, aktuelnostima iz oblasti kulture i sporta, o dešavanjima u dijaspori, aktivnostima koje se tiču odnosa sa maticom i drugim temama koje donose vreme i ljudi, a posebno o onima koje predlažu slušaoci širom sveta.\nNa stranim jezicima, svi ti sadržaji emituju se u polučasovnim emisijama mozaičkog tipa, koje imaju po dva izdanja kao i reprize.\nEmisije Međunarodnog radija Srbija mogu se slušati i na sajtu www.glassrbije.org koji postoji već trinaest godina, a u martu 2011. godine izrađen je novi, uz korišćenje najsavremenijih programa. Novi sajt, veoma pregledan, savremen i informativan pobrao je komplimente posetilaca, kao i stručne javnosti. Na njemu se mogu pročitati i čuti informacije iz svih oblasti, od politike, preko privrede, kulture, običaja i tradicije do sporta, na srpskom i 11 stranih jezika, u audio i pisanom formatu. Vesti i ostali sadržaji sa sajta Međunarodnog radija Srbija prenose i citiraju mnogi domaći i inostrani sajtovi, a ne mali broj je onih sajtova na kojima je postavljena direktna link veza ka sajtu Međunarodnog radija Srbija.\nPrateći aktuelne trendove i izlazeći u susret zahtevima slušalaca i posetilaca sajta, novembra 2008. godine uvedene su i VIDEO VESTI na srpskom jeziku a od novembra 2010. i na svih 11 jezika na kojima emitujemo program. Video produkcija Međunarodnog radija Srbija proširena je i video izdanjima LEPOTE SRBIJE i IZ MUZIČKE RIZNICE. Takođe, uvedeni su i emisija KORAK BLIŽE BIZNISU i stranice sajta pod istim imenom, gde se na jednom mestu mogu saznati odgovori na pitanje ZAŠTO ULAGATI BAŠ U SRBIJI.\nInače, Međunarodni Radio Srbija je jedna od najstarijih kratkotalasnih radio stanica, a osnovan je šest godina pre Glasa Amerike. Emitovanje programa za inostranstvo počelo je 8. marta 1936. godine u Kraljevini Jugoslaviji.\nU uslovima stalne finansijske i materijalne oskudice nije bilo jednostavno proteklih godina ostvarivati zamišljeno. Dotrajalost tehničke baze, nedostatak sredstava za obnovu, a i manjak razumevanja značaja informisanja inostrane javnosti i dijaspore preko kratkih talasa, znatno su usporili realizaciju plana razvoja Međunarodnog radija Srbija. Uz velike napore tokom 2007. godine delimično su obnovljeni snažni predajnici u kratkotalasnom centru u Bijeljini, počelo je emitovanje programa preko satelita i izrađena je nova prezentacija na Internetu. Zahvaljujući tome, Međunarodni radio Srbija ponovo može da vrati svoj slogan TAMO GDE SE NE ČUJEMO, SIGURNO JE KRAJ SVETA, koji je godinama bio znak raspoznavanja za brojne slušaoce na svim meridijanima.\nU redakciju Međunarodnog radija Srbija stiže na stotine pisama slušalaca iz dijaspore i celog sveta. U njima se iznose pohvale, sugestije i pitanja, a najčešća konstatacija je da upravo preko talasa Međunarodnog radija Srbija dobijaju najkompletnije informacije o dešavanjima na ovim prostorima, kao i odgovore na brojna pitanja. Pitanja najčešće postavljaju naši ljudi iz dijaspore, a najviše ih interesuju nova zakonska rešenja u različitim oblastima, uslovi za ulaganje kapitala u Srbiji, predlozi destinacija za odmor, učešće u značajnijim humanitarnim aktivnostima, kao i pitanja koja se odnose na oblasti tradicije i običaja. Redakcija neguje dobre odnose sa slušaocima, jer tako ima povratnu informaciju o slušanosti programa, ideje za njegovu realizaciju, ali i podsticaj da i dalje u svet šalje informacije iz Srbije, jer su i pisma slušalaca svojevrsna potvrda o neophodnosti postojanja Međunarodnog radija Srbija.\nKontakt adrese Međunarodnog radija Srbija:\n10 : 23 - Kućni pritvor za komandante Tačijeve "Dreničke grupe" 10 : 10 - Nikolić na specijalnom Samitu Afričke unije 09 : 56 - Tekst Deklaracije o strateškom partnerstvu 23 : 48 - LŠ Finale: Bajern - Borusija (20:45, Vembli) 23 : 19 - Braća Grbić primljeni u " Aleju slavnih" 22 : 51 - Nikolić postavio dva nova i opozvao četiri ambasadora Srbije 22 : 50 - Gračanica : Poslanici završili posetu Kosovu i Metohiji još...


Počela borba za fotelju direktora Kliničkog centra u Nišu izmedju Zorana Radovanovića i Zorana Perišića – NovostiDana.rs\nNa sastanku vrha SNS-a u Beogradu, kako je nedavno objasnio bivši zamenik gradonačelnika Niša Ljubivoje Slavković, niškim predstavnicima naprednjaka saopšteno je da su u centrali stranke odlučili da Darko Bulatović bude novi gradonačelnik Niša a da prof. dr Zoran Perišić direktor Kliničkog centra u Nišu.\nDa to nije impresioniralo aktuelnog direktora Kliničkog centra u Nišu prof. dr Zorana Radovanovića, da odustane od kandidature za novi mandat pokazuje njegov post na fejsbuku. Za kratko vreme post je dobio veliki broj lajkova uz brojne komentare …\nPrenosimo post direktora Radovanovića u celini.\n“60 dana u najavi…\nSrbija do Tokija…“\nPovezanoKlinički centar Niš, Zoran Perišić, Zoran Radovanović


PARNI VALJAK - SPENS, Velika Dvorana - Ulaznice\nPARNI VALJAK – SPENS, Velika Dvorana – Ulaznice\nPARNI VALJAK – ulaznice\nLegendarni rok bend Parni Valjak zbog novonastale situacije sa Korona virusom održaće 3. oktobra (20:00) koncert u velikoj dvorani “Spensa” u Novom Sadu, koji je bio planiran za 3. april.\n“Svima zahvaljujemo na razumijevanju i vidimo se 3. oktobra u Novom Sadu!”, poručuju iz Parnog valjka. Sve ulaznice kupljene za 3. april važe za novi datum 3. oktobar i nije ih potrebno menjati. Ulaznice za koncert Parnog valjka 3. oktobra u “Spensu” nastavljaju da se prodaju i koštaju 1.800 i 2.200 dinara preko mesta i mreže www.tickets.rs.\nLegendarni rok bend Parni Valjak u samoj završnici izuzetno uspešne turneje “Runda 44” održaće koncert 3. aprila (20:30) u velikoj dvorani “Spensa” u Novom Sadu! više\n03 APR 2020 PETAK, 20:30ulaznice\nBig Bend RTS Dom omladine Beograda, Velika sala – ulaznice


Duda Ivković za Sputnjik procenjuje šanse Srbije na Mundobasketu (video) - 30.08.2019, Sputnik Srbija\nSvetsko prvenstvo u košarci bilo je i tema ovonedeljne emisije „Svet sa Sputnjikom“. Proslavljeni srpski trener Dušan Ivković rekao je da je pred Mundobasket... 30.08.2019, Sputnik Srbija\nsvetsko prvenstvo u košarci, svetsko prvenstvo u košarci 2019, svetsko prvenstvo u košarci 2019, srbija, košarka, dušan duda ivković\n18:06 30.08.2019 (Osveženo: 10:36 17.09.2021)\nGledajući našu reprezentaciju, Ivković je naglasio da je ovo sigurno daleko najtalentovaniji i najbolji sastav koji je Srbija ikada imala i koji izuzetno vodi sada već proslavljeni trener Aleksandar Đorđević, koji ima kontinuitet rezultata.\n„Pored problema i povreda, ovaj tim je veoma kvalitetan, odlično su pokrivene sve pozicije i svi jedva čekamo da takmičenje počne“, rekao je legenda jugoslovenske košarke.\nS obzirom na činjenicu da je FIBA uoči ovog prvenstva dala Srbiji najviše šansi za prvo mesto Mundobasketa, Duda Ivković kaže da smemo da se nadamo nekoj od medalja.\n„Ipak, ne treba smetnuti s uma da danas na prvenstvu igraju i najbolji NBA igrači i da samim tim postoje ostali kvalitetni timovi. Bez obzira što smo dva puta lako pobedili Italiju, ne znači da treba da se opustimo, a naravno, tu su i Amerikanci, Španci i Francuzi koji imaju kontinuitet igrača i naročito Nemačka, koja je poslednjih godina sve bolja. Evidentno je da mi jesmo jedni od kandidata za medalju, a Fibina rang-lista ne bi trebalo da utiče na naše igrače i selektora, ne bi trebalo da ih poremeti i da im bude breme“, naglasio je Duda Ivković.\nAmerika nije nepobediva\nSportski komentator lista „Politika“ Aleksandar Miletić, koji dugo godina prati „orlove“ i autor je više knjiga i serijala o košarkašima, kaže da je atmosfera u našem timu veoma dobra. Ipak, naglašava da će biti mnogo kandidata za medalju, što ovo prvenstvo čini jednim od najkvalitetnijih u poslednje 2-3 decenije.\n„Istakao bih da se radujem što posle nekoliko godina imamo Ameriku koja nije nepobediva i mislim da selekcija saše Đorđevića do četvrtfinala ne bi trebalo da ima nikakvih problema“, rekao je Miletić.\nSa njim je saglasan i sportski novinar Radio Beograda Dejan Bulajić, koji kaže da sva draž sporta leži upravo u četvrtfinalnim utakmicama. On tvrdi da imamo generaciju koja nije previše mlada, a koja još ima veliku želju da zablista na ovakvom šampionatu.\n„Sviđa mi se što ova ekipa hvata zalet za nešto još krupnije. Kod naših igrača postoji rešenost da se kroz ovo Svetsko prvenstvo ’žice tako dobro naštimuju‘, da bi sve bilo začinjeno još jednim rezultatom već naredne godine. Biće ovo filter, pokazatelj šta se može i saglasan sam da sve ovo liči na jednu dobru atmosferu i rekao bih da svi treba da imamo poverenja, pre svega u Sašu Đorđevića“, kaže Bulajić.\nDodajmo da će na Svetskom prvenstvu biti odigrana ukupno 92 meča, a da naši „orlovi“ imaju tu čast da otvore šampionat utakmicom protiv Angole. Drugi meč u Grupi D izabranici selektora Aleksandra Đorđevića igraće 2. septembra protiv Filipina, dok će treća utakmica biti protiv Italije 4. septembra.


Seoul challenger: Zemun i Liman u borbi za Nanjing - Basket 3x3 Srbija\nPočetna Vesti Najave Seoul challenger: Zemun i Liman u borbi za Nanjing\nSeoul challenger: Zemun i Liman u borbi za Nanjing\nSezona 2018/2019 polako ulazi u samu završnicu, a ovog vikenda očekuje nas jedan od poslednja tri challenger-a. Na terenu u Seulu neke od najboljih svetskih ekipa boriće se za slot za masters u kineskom gradu Nanjing, koji će se održati od 12. do 13. oktobra.\nSrbija će i na ovom turniru imati svoje predstavnike, pošto će učešće uzeti basketaši Zemuna i Limana. Posle nekoliko propuštenih turnira, u redove Zemuna (10) vratiće se Marko Dugošija, koji će uz Nikolu Vukovića, Bogdana Dragovića i Lazara Rašića pokušati da dođe do nove titule. Na nedavno održanom mastersu u Los Anđelesu, ekipa Zemuna eliminisana je već u četvrtfinalu, bolji od njih bili su basketaši Novog Sada, ali će naši igrači već sada imati priliku da poprave utisak i pokažu da sa razlogom nose epitet jedne od najboljih svetskih ekipa. Prvi protivnik na tom putu biće im ekipa Lozane (14), dok će se u drugoj rundi Grupe D sastati sa kvalifikantom.\nDrugi srpski predstavnik, Liman (2) kao prvi nosilac na turniru, nalazi se u Grupi A, gde će odmeriti snage sa timom Utsunomiya (26) i Minato. Novosadski igrači nalaze se u dobroj formi, prethodnog vikenda stigli su do finala Los Anđelesa, ali su i dalje oslabljeni neigranjem jednog od najboljih igrača na svetu – Stefana Stojačića. U borbi za 15.000,00 dolara i slot za Nanjinh, dres Limana nosiće Stefan Kojić, Mihailo Vasić, Maksim Kovačević i Aleksandar Ratkov.\nOba naša tima važe za jedne od glavnih favorita, te nema sumnje da nas očekuje velika borba pred samu završnicu uzbudljive sezone.\nRaspored mečeva grupne faze:\n07.40 Liman – Utsunomiya\n08.40 Zemun – Lozana\n09:20 Liman – Minato\n10:20 Zemun – kvalifikant


Žene u biznisu sve su pravnopravnije iako još uvek često manje plaćene za svoj rad od kolega koji rade isti posao.\nUzimajući u obzir prosek godišnje plate, mogućnost zapošljavanja i broj žena u toj poslovnioj niši, ali izloženost stresu, radnu okolinu, fizičku zahtevnost posla i drugih faktora, jedan poznati karijerni portal sastavio je listu 12 najboljih poslova za žene za 2014. godinu.\nNajbolje šanse žene imaju u rastućem IT sektoru, online marketingu, PR-u....\nOsoba koja koristeći matematičke metode teorije verovatnoće, statistike i finansijske matematike bavi problemima finansijske neizvesnosti i rizika. Posao aktuara za projekciju budućih događaja uključuje analizu podataka iz prošlosti, razvoj modela i procenu postojećih rizika. Većina aktuara radi poslove koji su vezani u delatnosti osiguranja i penzionog osiguranja.\n2. Prodaja i oglašavanje\n5. Administrator u obrazovanju\nU SAD-u oni su odgovorni za implementaciju biografija i nadgledaju dnevnu operativu u školama, a 60 posto zaposlenih čine žene.\n6. Planiranje društvenih događanja\n9. Medicina rada\n11. Odnosi s javnošću\nIzvor i autorska prava: prva.rs\nImage courtesy of: "Depressed Young Woman" by photostock /FreeDigitalPhotos.net


Delegacija Opštine Priboj na otvaranju fabrike u Subotici | Priboj Online\nDelegacija Opštine Priboj na otvaranju fabrike u Subotici\n25. februara 2016. · by geek\t· in Politika, Sve vesti.\t·\nSubotica — Globalni proizvođač elektromotora Dunkermotoren otvorio je novu proizvodnu halu u Privrednoj zoni Mali Bajmok kod Subotice.\nOvim se stvaraju pretpostavke da se broj zaposlenih kod ovog investitora poveća na oko 160.\nRadi se o proširenju postojeće hale u kojoj će posao pronaći još 20-ak radnika na dve nove proizvodne linije.\nDirektor Dunkermotoren grupe Uve Lorenc rekao je na svečanosti otvaranja da je od odluke o proširenju do otvaranja prošlo svega šest meseci, ocenivši da se radi o izuzetnom uspehu.\n„Želeo bih da se zahvalim svim saradnicima, posebno odgovornima iz bescarinske zone i građevinskim firmama. Ovo stvara poverenje i lojalnost. Uspešnom preduzetništvu treba upravo to – poverenje i fleksibilnost da bi nastavili da rastemo na duži rok“”, rekao je Lorenc.\nDunkermotoren posluje u sastavu američke grupacije Ametek, koja u Subotici takođe poseduje prozvodni pogon i ima nameru da i dalje širi svoju proizvodnju. Gradsko rukovodstvo najavljuje dalju podršku u ostvarenju njihovih namera.\n„Očekujem da nastavimo saradnju, da realizujemo mnoge projekte, da se grade novi proizvodni pogoni i da zaista i Dunkermotoren i Ametek nađu svoje mesto i svoju matematiku ovde u Subotici, koja je itekako bitna“”, rekao je gradonačelnik Subotice Jene Maglai.\nSavetnik premijera Srbije Aleksandra Vučića, Jerg Heskens, ocenio je da je Dunkermotoren najbolji primer saradnje između investitora i lokalne samouprave, jer je međusobno poverenje na startu izraslo u dugoročno partnerstvo, bez obzira na promene u menadžmentima i u lokalnoj samoupravi.\n„Ako bi Srbija imala još deset Dunkermotorena i opštine koje rade svoj posao i male partnerstvo poput Subotice, onda bi Srbija danas izgledala mnogo bolje”“, smatra Heskens.\nSvečanosti otvaranja nove hale prisustvovao je veliki broj zvanica iz sveta privrede, među kojima i delegacija Opštine Priboj. Njihova namera je da na primeru Privredne zone Mali Bajmok, uz podršku Vlade Srbije, privuku investitore i reše problem nezaposlenosti u ovom gradu na jugozapadu Srbije.\n← Štrajkačima na ulici se pridružili i građani\nZahtevi koje je štrajkački odbor uručio predsedniku opštine Priboj →


Otkrivamo koliko će tačno koštati registracija posle smanjenja poreza – Krstarica\nA. J. 3. novembra 2021. 15:46\n„Izmene su predložene imajući u vidu da se tržišna vrednost putničkih vozila radne zapremine motora preko 2000 kubnih centimetara brže umanjuje po osnovu starosti u odnosu na ostala motorna vozila. S tim u vezi, ukazala se potreba da se kod oporezivanja porezom na upotrebu motornih vozila doslednije sprovede ustavni princip oporezivanja srazmerno ekonomskoj moći obveznika“, navedeno je u saopštenju sa sednice Vlade.\nPrema priloženoj tabeli, za vozila iz ove kategorije čija zpremina motora je od 2.001 do 2.500 kubnih centimetara registracija će koštati 43.687 dinara, umesto sadašnjih 49.512 dinara.\nNajveće poresko umanjenje preloženo je za vozila starija od 10 pa do 20 godina, jer je predloženo da iznosi 65 procenata umesto postojećih 40 odsto.\nNominalno, najveće umanjenje iznosa registracije biće za vozila sa zapreminom većom od 3.000 kubika, jer će za njih registrcija koštati 85.389 dinara, a sada staje 146.382 dinara.\nObjašnjava se da bi se dodatno umanjenje kod oporezivanja vozila startijih od 20 godina moglo smatrati podsticajem za njihovu nabavku, što nije prihvatljivo sa stanovišta bezbednosti saobraćaja na putevima i unapređenja zaštite životne sredine.


Press Online :: Srbija :: Sutra protest radnika ispred Upravne zgrade Jumka\nSutra protest radnika ispred Upravne zgrade Jumka\nPoverenica Asocijacije slobodnih i nezavisnih sindikata (ASNS) u kompaniji Jumko u Vranju Snežana Veličković najavila je danas da će u organizaciji tog sindikata ispred Upravne zgrade preduzeća sutra biti održan protest.\nOna je agenciji Beta kazala da će sa protesta biti upućen zahtev za smenu rukovodstva, upravnog i nadzornog odbora kompanije.\nPrema rečima Veličkovićeve, cilj protestnog okupljanja je da se skrene pažnja na situaciju u Pamučnom kombinatu "Jumko" koja je osam godina vrlo teška, i koja je dovela do toga da je kompanija zamalo izbegla stečaj.\n"Od 1.800 radnika samo njih 350 do 400 radi, a od svih pogona 'Jumka' u Vranju radi samo 'konfekcija'. Ne rade 'predionica', 'priprema', 'tkačnica', 'konac' i 'trikotaža', odnosno ništa vitalno ne radi.\nProblemi su se nagomilavali, a niko ne odgovara za to što je fabrika u restruktuiranju", kazala je Veličković.\nOna je navela da će radnici koji rade, sutra iskazati svoje nezadovoljstvo, ali da će u protestu učestvovati i oni radnici pogona "Jumka" koji nemaju posla, kao i penzioneri.\nMeđu zahtevima sindikata su i uposlenost svih kapaciteta u fabrici, povezivanje radnog staža, isplata 17 zaostalih zarada, poštovanje Zakona o radu, isplata otpremnina penzionerima, kao i poništavanje ugovora o prodaji proizvodnih pogona italijanskoj firmi "Ditra".


Dvadesetjednu godinu žive sa sećanjima i nadom da će videti svoje\nJun 22, 2019 16:02\nU organizaciji Udruženja nestalih i kidnapovanih lica na Kosovu i Metohiji u Kosovskoj Mitrovici je održana tribina pod nazivom „21 godina tuge, patnje, neizvesnosti i bola“ a povodom obeležavanja 21 godine od prvog masovnog kidnapovanja radnika ugljenokopa Belaćevac kod Obilića. Bio je ovo skup patnje i bola, i podsećanja na srpske stradalnike.\nDvadesetjednogodišnja Dragana Ađančić imala je svega osam meseci kada je njen otac otet. Njeno sećanje zasnovano je na fotografijamo i tragičnim pričama majke i rodbine. Dragana kroz suze kaže da nikada neće izgubiti veru u sebe i svoje bližnje, što i drugima preporučuje.\nA Dragana Majstorović kaže da je svoj bol pretočila u pesme, odnosno tužbalice.\n"Ja sam danas ovde da vam kažem da moramo da budemo hrabri i istrajni i da idemo do one pobede dokle ne nađemo svoje najmilije", poručila je Dragana Majstorović.\nI posle 21. godine tuge, patnje, neizvesnosti i bola porodice kidnapovanih i nestalih i dalje ne znaju šta je sa njihovim najmilijima i kakva je njihova sudbina.\n"Veoma smo razočarani tragedijom koja je zadesila naše porodice, očekujemo od međunarodnih snaga koje su prisutne na Kosovu i Metohiji i institucija u Prištini da će ubrzati proces pronalaženja nestalih lica", kaže Verica Tomanović predsednica Udruženja porodica kidnapovanih i nestalih lica na KiM. Njen muž je čuveni hirurg dr Andrija Tomanović koji je otet iz bolnice u Prištini dok je obavljao svoju dužnost, lečeći podjednako i Srbe i Albance.\n"Traga se još za 547 osoba sa našeg spiska, tu su pored Srba i Romi, Aškalije, Egipćani ima i Albanaca", rekao je Milorad Trifunović koordinator Udruženja kidnapovanih i nestalih lica na KiM.\nKancelarija za Kosovo i Metohiju kao i sve ostale relevantne institucije Republike Srbije bore se svim sredstvima da se sazna istina a počinioci ovih krivičnih dela pronađu i kazne.


Advokati RS "za" i "protiv" vraćanja Saše Labotića - BIGportal.ba\nAdvokati u RS podijeljenog mišljenja o vraćanju bivšeg tužioca Saše Labotića među advokate. Jedni se pozivaju na poštovanje Zakona, dok drugi smatraju da sve ono što se desilo i u čemu je Labotić učestvovao moralo da utiče na njegovo imenovanje.\nBivši tužilac banjalučkog Okružnog tužilaštva Saša Labotić, vraća se među advokate uprkos činjenici da ga je Sud BiH 2008. godine osudio za pirateriju, što je on prilikom prijavljivanja za posao tužioca sakrio od VSTS BiH. Ovaj savjet nedavno je odbio žalbu Saše Labotića i potvrdio odluku Drugostepene disciplinske komsije, kojom je ovaj tužilac razriješen dužnosti.\nIako u Zakonu o advokaturi RS u članu 6, stavu 7, piše da advokat ne smije biti osuđivan ni za jedno krivično djelo koje bi ga činilo nedostojnim povjerenja za bavljenje advokaturom, ta odluka je po Zakonu o izvršenju krivičnog postupka zastarjela i iz evidencije o osudama obrisano je počinjeno djelo.\nIz Advokatske komore RS pojašnjavaju da u ovom slučaju nije bitan ničiji lični stav, već samo ono što stoji u Zakonu.\n„On jeste osuđivan za krivično djelo prije 10-15, 20 godina i izbrisana je iz evidencije. Što znači da on ima uvjerenje Okružnog suda u Banjaluci da protiv njega nije podignuta optužnica na pravnoj snazi i ima uvjerenje iz Policije koja vodi evidenciju prema mjestu prebivališta da nije osuđivan.“, kaže predsjednik Advokatske komore RS, Branislav Rakić.\nAdvokat Marko Dragić ne slaže se sa činjenicom da je Labotić ponovo među advokatima. Poručuje da uprkos Zakonu, ovo predstavlja udar na pravni sistem.\n„U stabilnim pravnim sistemima advokatura je dio pravosuđa sa druge strane stola, sa istim ciljem da se obezbijedi željeni, odnosno programirani društveni red, odnosno poredak odnosa. U tom smislu ne bi trebalo dozvoliti da lica koja budu odstranjena iz sudova ili tužilaštava da se bave advokaturom.“, kaže Dragić.\nU Zakonima Republike Srpske za sada ne postoji takva odredba, koja bi umanjila ili u potpunosti uticala da se ovakve stvari dešavaju. Pojedini advokati kažu da bar sa etičke strane Labotić ne bi trebao da nastavi sa radom.\n„Rukovođen ovim problemom Labotića, trebalo bi pod hitno inicirati izmjene Zakona o advokaturi RS i u član 6 ugraditi jednu odredbu koja zabranjuje upis u imenik advokata svim licima koji su odstranjeni iz tužilaštva ili sudova.“, kaže advokat Marko Dragić.\nSaša Labotić je ostao poznat i po tome što je podigao optužnicu protiv pokojnog Davida Dragičevića, i to 6 dana nakon što je njegovo tijelo pronađeno na ušću Crkvene u Vrbas.\nSkup podrške da se dođe do pravde za Davida


48. Sabor narodnog stvaralaštva Srbije – Gornji Milanovac – Kulturni centar\nGornji Milanovac će u subota, 24. oktobra 2020. godine biti prestonica narodne umetnosti. Ova manifestacija, duha, kulture i tradicije po četvrti put za redom biće realizovana u gradu pod Rudnikom.\nPrikupljanje, čuvanje, prikazivanje i obnavljanje tradicionalnih vrednosti, igre, pesme, svirke, nošnji i običaja pojedinih područja Srbije, ideja vodilja je Sabora.\nUprkos epidemijološkoj situaciji u Srbiji uzrokovanoj korona virusom, Gornji Milanovac i ove godine će biti domaćin republičkoj svetkovini narodne umetnosti.\nTo je najvažnija i najprestižnija manifestacija izvornog narodnog stvaralaštva i tradicionalne kulture u Srbiji. Sabor u Gornjem Milanovcu je nacionalna, sveobuhvatna i završna Smotra izvornog stvaralaštva u oblasti igre, pesme, svirke, nošnje i običaja, na kojoj se predstavljaju najbolji među najboljima. U subotu u Gornjem Milanovcu će biti predstavljeno ono najreprezentativnije iz bogate riznice tradicionalne kulture većinskog naroda kao i nacionalnih manjina Srbije.\nNarodni sabori (ili zborovi) u našoj istoriji imaju mnogo potvrda da su bitni pokazatelji narodnog i državnog života. Prvi Sabor organizovao je Savez amatera Srbije u Leskovcu pre više od četiri i po decenije, zatim se održavao u Aleksandrovcu i Topoli.\nOvogodišnji 48. Sabor narodnog stvaralaštva Srbije značajano doprinosi očuvanju i negovanju tradicionalne narodne duhovne kulture, a predhodili su mu afirmisani regionalni sabori. Na sceni Doma kulture nastupiće najbolji čuvari tradicije: igrači, pevači, vokalni i instrumentalni solisti i grupe narodnih svirača sa autentičnim vrednostima iz svojih sredina. Tako će se bogata riznica narodne tradicije prikazivati i istovremeno čuvati od zaborava, prenoseći je na mlađe naraštaje.


Votsap tuži vladu Indije zbog kršenja prava privatnosti\nTanjug 26. maja 2021. 09:33\nNJU DELHI – „Votsap“ (WhatsApp) je podneo tužbu protiv indijske vlade, zahtevajući da se blokiraju propisi koji danas treba da stupe na snagu, a koji će, prema ocenama stručnjaka, primorati tu društvenu platformu da prekrši pravila o zaštiti privatnosti, navode neimenovani izvori.\nU okviru ovog slučaja, „Votsap“ traži od Višeg suda u Nju Delhiju da proglasi jedno od novih pravila kao kršenje prava na privatnost prema indijskom ustavu jer, prema tom pravilu, društvene platforme moraju da identifikuju „prvi izvor informacije“ kada vlasti to budu zahtevale, prenosi agencija Rojters.\nIako se zakonom zahteva da „Votsap“, koji je u vlasništvu Fejsbuka, otkrije samo ljude koji su optuženi za neka krivična dela, iz kompanije navode da to ne mogu sprovesti u praksi.\nIz „Votsapa“ poručuju da poruke imaju end-to-end enkripciju (šifrovanje), što znači da poruku mogu pročitati samo pošiljalac i primalac poruke, i da bi „Votsap“, kako bi ispoštovao indijski zakon, morao “razbiti” enkripciju kako primalaca tako i pošiljalaca poruke.\nZvaničnik indijske vlade tvrdi da „Votsap“ može pronaći način da prati kreatore dezinformacija, i dodaje da od kompanije nije traženo da „razbije“ enkripciju.\n„Votsap“ u Indiji ima skoro 400 miliona korisnika.


Stečajni upravnik - Blic Online\nPokret socijalista: Radulović da skine fantomku stečajnog upravnika\nPokret socijalista nazvao je danas lidera Pokreta "Dosta je bilo" Sašu Radulovića "politikantom" i pozvao ga "da skine fantomku stečajnog upravnika".\nISTRAGA Stečajnog upravnika krive da je imovinu firme dao za bagatelu\nŠandor Šomođi je jedini stečajni upravnik protiv koga Osnovno javno tužilaštvo u Subotici vodi krivični postupak zbog zloupotrebe u privredi.\nKAD PROGLASITE BANKROT Tutor neće dati pare ni za bioskopsku ulaznicu\nStečajni upravnik osobi koja proglasi lični bankrot moći će da zabrani kupovinu ulaznice za bioskop, cigareta pa čak i garderobe.\nRadomir Nikolić: Osećam se kao stečajni upravnik\nGradonačelnik Kragujevca Radomir Nikolić izjavio je, uoči prvih 100 dana vlasti, da se više oseća kao stečajni upravnik, nego kao gradonačelnik.\nNa 330 stečajnih upravnika, samo pet supervizora\nAgencija za licenciranje stečajnih upravnika predložila je Ministrstvu privrede Srbije da se nakon izmene Zakona o stečaju uradi nova sistematizacija, kako bi se povećao broj supervizora stečajnih upravnika, izjavila je direktorka Agencije Ivana Matić.\nSaša Radulović oglasio se prvi put na blogu od kada je izabran za ministra privrede, tvrdeći da nije špijun u Vladi i da se nije obogatio kao stečajni upravnik. Ostajalo mu je, kaže, 700 evra mesečno, a radio je na stečajevima i bez para.


Dom zdravlja KS će ispitati "situaciju" sa vakcinama protiv tetanusa - Klix.ba\nBiH Dom zdravlja KS će ispitati "situaciju" sa vakcinama protiv tetanusa\nDom zdravlja KS će ispitati "situaciju" sa vakcinama protiv tetanusa\n17.12.2014. u 17:04\nvakcina Srednja medicinska škola JU Dom zdravlja KS KCUS vakcine\nMenadžment JU Doma zdravlja Kantona Sarajevo saopćio je da će, u suradnji s drugim institucijama, detaljno ispitati sve eventualne uzroke i ustanoviti da li je, u slučaju određenih reakcija koje je imalo nekoliko učenika nakon što su u okviru sistematskog pregleda primili vakcinu protiv tetanusa, došlo do koincidencije te da će nakon toga dati konačno mišljenje.\n"Zbog preventivnih mjera, a u dogovoru s Ministarstvom zdravstva KS vakcinacija je obustavljena do daljnjeg", navodi Press Doma zdravlja KS.\nU saopćenju za javnost navode da se u Domu zdravlja Centar - Vrazova u utorak, 16. decembra u prijepodnevnim satima vršila redovna vakcinacija djece školskog uzrasta.\n"U okviru sistematskog pregleda 50 učenika je primilo ana-Te vakcinu (vakcina protiv tetanusa) što je uobičajeno u kalendaru vakcinacije. Od 50 učenika, dva su se javila sa simptomima trnjenja, jedan s povišenom temperaturom i jedan sa simptomima astmatičnog napada, dok se sedmoro žalilo na slabost i malaksalost", ističe se.\nNakon tog saznanja „generalna direktorica JU Dom zdravlja KS Dženana Tanović otišla je na Infektivnu kliniku KCUS-a gdje je pratila dešavanja, te bila u kontaku sa osobljem, djecom i roditeljima koji su iskazali razumijevanje za navedenu situaciju, a obzirom na činjenicu da su sva djeca kontinuirano vakcinisana u JU Dom zdravlja KS te da nikad nije bilo problema s bilo kojom vakcinom“.\n"Vakcinu koju proizvodi Imunološki zavod d.d. Zagreb, a distribuira Melcom d.o.o - Mostar JU Dom zdravlja KS koristi već pet godina u kontinuitetu, a u dvomjesečnom periodu u Domu zdravlja Centar - Vrazova vakcinisano je 485 djece i nikad dosad nije zabilježena bilo kakva reakcija", navodi se.\nJU Dom zdravlja KS je kao i dosad, po propisnoj proceduri hladnog lanca, čuvala spomenute vakcine koje uzgred imaju najblaže kontraindikacije, a koje nabavlja Zavod za javno zdravstvo FBiH i potom ih dostavlja kantonalnim zavodima za javno zdravstvo, ističu iz te ustanove.\n2h 15min 39\n3h 19min 20


Sport - datum: 2019-06-15 FUDBALSKI KLUB DEČIĆ U NAREDNU SEZONU ULAZI SA VELIKIM AMBICIJAMA\nVesko Stešević Stešević vodi u Prvu ligu\nFudbaleri Dečića su u nedavno završenoj Drugoj crnogorskoj ligi tek u poslednjem kolu prebrinuli brige oko opstanka. Klub iz Tuzi će, kako stvari stoje u sledećoj sezoni imati mnogo veće ambicije. Potvrda toga je i angažovanje jednog od najboljih crnogorski trenera Veska Steševića na mjesto šefa stručnog štaba. Bivši strateg OFK Titograda, Grblja i Koma, koji je radio i u Saudijskoj Arabiji će imati zadatak da nakon dvije godine Dečić vrati u Prvu Telekom crnogorsku ligu. Uprava kluba želi da teret iznesu fudbaleri ponikli u klubu, pa su tako već dogovorili povratak univerzalca Pjetera Ljuljđuraja i ofanzivca Kristijana Vuljaja iz Petrovca, dok će dres Dečića i naredne sezone nositi Martin Prenkočević, koji je u proljećnoj polusezoni nastupao na „Tuškom polju” kao pozajmljeni igrač „nebeskoplavih”. Kako nezvanično saznajemo u klubu ne planiraju da ojačaju samo igrački kadar već i infrastrukturu. Prioritet je izgradanja zapadne tribine po UEFA standardima.


Putin i Rohani odlučno protiv intervencije u Siriji\nPredsednici Rusije i Irana, Vladimir Putin i Hasan Rohani, složili se da je upotreba hemijskog oružja nedopustiva i dodali da su protiv intervenciji u Siriji.\n"Obe strane smatraju da je upotreba hemijskog oružja nedopustiva. Povodom poziva na vojnu interveniciju u vezi sa sirijskim konfliktom, oni su istakli neophodnost da se iznađu načini da se taj konflikt reši isključivo političko-diplomatskim sredstvima", navodi se u saopštenju Kremlja, objavljenom kasno sinoć posle telefonskog razgovora Putina i Rohanija.\n"Vojna akcija bi mnogo koštala region i neophodno je uložiti sve napore da se to spreči", kazao je Rohani, prenela je agencija AP.\nRohani je rekao da će i Iran i Rusija raditi na tome da se spreči vojna akcija protiv Sirije koju je nazvao "otvorenim kršenjem" međunarodnog prava. Osuđujući upotrebu hemijskog oružja, Rohani je upozorio da bi "rano donošenje zaključaka, pre razjašnjenja, bilo opasno".


Rekonstrukcija pruge Petrovaradin-Beočin - Gradjevinarstvo.rs\n12.06.2013. | E-kapija\nPokrajinski sekretar za privredu, Miroslav Vasin, u ime Vlade Vojvodine, potpisao je Protokol o učešću u realizaciji projekta rekonstrukcije železničke pruge Petrovaradin-Beočin, čija vrednost je procenjena na 6,5 miliona evra. Protokol je potpisan sa predstavnicima kompanija BFC "Lafarge", "Alas" Rakovac, "Transnafta", "Karin komerc MD", JP "Zavod za izgradnju grada" i predsednikom Opštine Beočin, Bogdanom Cvejićem.\nPrema rečima Miroslava Vasina, nakon šet meseci intenzivnih razgovora svih partnera u projektu, potpisan je protokol, u kome je konačno izražena namera da pruga Petrovaradin-Beočin bude rekonstruisana na osnovu javno-privatnog partnerstava, te da ponovo bude puštena u saobraćaj.\n- Značaj ove pruge je izuzetan. Rekonstrukcijom pruge Petrovaradin-Beočin teretni saobraćaj preusmeriće sa druma na vodu i železnicu, što je mnogo ekonomičnije, jeftinije i mnogo celishodnije za sve učesnike u saobraćaju. Rekonstrukcija pruge doprineće očuvanju životne sredine, jer ona prolazi obodom Nacionalnog parka Fruška gora, što znači da bi se značajno smanjili negativni uticaji intenzivnog drumskog saobraćaja na životnu okolinu. Pruga, u čijoj blizini su sedišta izuzetno značajnih kompanija za Republiku Srbiju, poput BFC "Lafarge", "Alas" Rakovac, "Transnafta" i "Karin komerc MD", ispunila bi zahteve ovih preduzeća za kvalitetnim železničkim prevozom i jeftinijim transportom prilikom snabdevanja tržišta. Revitalizacijom pruge Petrovaradin-Beočin, stvaraju se uslovi da otvorimo Luku Beočin, da ostvarimo idelan spoj iskorišćavanja rečnog i železničkog saobraćaja.\nPokrajinski sekretar je podsetio da je pruga Petrovaradin-Beočin rangirana kao lokalna pruga, dužine 17,2 km, koja se odvaja u stanici Petrovaradin od glavne magistralne pruge: Beograd-Stara Pazova-Novi Sad-Subotica-granica Mađarske. Završava se u stanici Beočin, uz odvajanje industrijskog koloseka u krug beočinske fabrike cementa "Lafarge". Značajna prednost ove pruge je njena povezanost sa Koridorom 10, i preko njega sa svim glavnim evropskim koridorima.\nVasin je takođe podsetio da je privreda ovog regiona, do obustave saobraćaja, imala mogućnost da koristi železnički prevoz, koji je po svim pokazateljima bezbedniji, ekonomski isplativiji i ekološki prihvatljiviji od drumskog prevoza.\nMilorad Vučinić, predsednik Saveta za železnički saobraćaj pri resornom sekretarijatu, istakao je da je reč o tipičnoj brdskoj pruzi, koja će pre svega biti osposobljena da podnese velike terete od 22 tone po osovini, na čemu su insistirale kompanije-partneri u javno-privatnom partnerstvu sa upravljačem "Železnicama Srbije". Osim teretnog saobraćaja, pruga pruža povoljne mogućnosti za uspostavljanje intenzivnog prigradskog putničkog saobraćaja, koji bi se uklopio u celokupan prigradski putnički saobraćaj Novog Sada i znatno poboljšao njegov kvalitet.\nDalje aktivnosti zasnivaće se na "Generalnom projektu i Prethodnoj studiji opravdanosti rekonstrukcije i modernizacije pruge Petrovaradin-Beočin", koji je urađen u Saobraćajnom institutu CIP, kao i na postojećoj dokumentaciji "Železnica Srbije", te na Elaboratu o tehničkom i ekonomskom aspektu rekonstrukcije pruge, koji će sačiniti Klaster transporta i logistike Vojvodine.\nElaborat treba da sadrži: najniže procenjene troškove, model raspodele troškova na učesnike u javno-privatnom partnerstvu, konkretne povoljnosti za svakog učesnika, na osnovu kojih će biti moguće doneti odgovarajuću odluku o daljem učešću u postupku rekonstrukcije pruge. Predstavnici kompanija partnera složno su konstatovali da je projekat jedan od prioriteta kojim će se označiti početak sanacije železničkog saobraćaja u pokrajini.\nNa osnovu potpisanog Protokola, nastaviće se razgovori sa "Železnicama Srbije", kako bi se pronašao najefikasniji način za rekonstrukciju železničke pruge Petrovaradin-Beočin uz primenu modela javnog i privatnog partnerstva.


Uslovi poslovanja - Hitprom | Beogradske nekretnine\nHitprom nekretnine Nićifora Ninkovića 55\nOpštim uslovima poslovanja agencije Hitprom uređuje se poslovni odnos između posrednika u prometu izakupu nepokretnosti i nalogodavca (fizičkog ili pravnog lica). Zaključenjem ugovora o posredovanju, odnosno prihvatanjem ovih uslova nalogodavac potvrđuje da je upoznat i saglasan sa odredbama Opštih uslova poslovanja posrednika u prometu nepokretnosti.\nda izvrši uvid u isprave kojima se dokazuje pravo svojine ili drugo stvarno pravo na nepokretnosti čiji promet,odnosno zakup je predmet posredovanje i da upozori nalogodavca naročito na moguće rizike u vezi sa upisom predmetne nepokretnosti u registre nepokretnosti, upisana u prava odnosno terete na predmetnoj nepokretnosti, postojanje prava preče kupovine i ograničenje u pravnom prometu u skladu sa posebnim propisima;\nda obavi potrebne radnje u cilju predstavljanja (prezentacije)nepokretnosti na tržištu, da postavi oglas u vezi sa predmetom, odnosno zakupom nepokretnosti na odgovarajući način i da izvrši sve druge radnje dogovorene ugovorom o posredovanju koje prelaze uobičajenu prezentaciju, a za šta ima pravo na posebne, unapred iskazane troškove;\nda omogući pregled nepokretnosti:\nda čuva podatke o ličnosti nalogodavca, a po pisanom nalogu nalogodavca da čuva kao poslovnu tajnu podatke o nepokretnosti, u vezi sa čijim prometom, odnosno zakupom posreduje ili u vezi sa tom nepokretnosti, ili o poslu za koji posreduje;\nnalogodavcu saopštio ime, broj telefona, telefaksa, ili e-adrese trećeg lica zainteresovanog za zaključenje pravnog posla, ili ako mu je saopštio tačnu loakciju tražene nepokretnosti.\nda posredniku da na uvid originalne isprave koje dokazuju njegovo pravo na nepokretnosti, koje je predmet prometa, odnosno da upozori posrednika na sve upisane i neupisane terete koji postoje na nepokretnosti;\nda obavesti posrednika o svim bitnim podacima o neporetnosti, što posebno uključuje tačne podatke o ceni, lokaciji, strukturi itd;\nda odmah obavesti posrednika da je lice koje je preko posrednika gledalo nepokretnost pokazalo interesovanje da bez posrednika zaključi ugovor/predugoivor o kupoprodaji nepokretnosti, zakupu nepkretnosti, ili obavi neki drugi pravni posao koji je posledica rada posrednika.\nPosrednik stilče pravo na posredničku naknadu u trenutku zaključenja ugovora za koji je posredovao, osim ako posrednik i nalogodavac nisu ugovorili da se pravo na posredničku naknadu stiče u momentu zaključenja predugovora za koji je posrednik posredovao.\nPosrednik ne može da zahteva delimično plaćanje posredničke provizije unapred, odnosno pre zaključenja predugovora, odnosno ugovora za koji je posredovano u skladu sa prethodnim stavom.\nIznos posredničke naknade, odnosno način određivanja iznosa posredničke naknade, kao i vrsta i visina troškova za dodatne usluge posrednika, utvrđeni su Cenovnikom posredničkih usluga koji je sastavni deo Opštih uslova poslovanja.\nPosrednik ima pravo na posredničku naknadu ako bračni, odnosno vanbračni drug, potomak, ili roditelj lica sa kojim je posrednik doveo u vezu nalogodavca, zaključi posredovani pravni posao.\nAko nakon prestanka važenja ugovora o posredovanju, na osnovu otkaza nalogodavca, a u roku ne dužem od mesec dana od dana prestanka važenja ugovora, nalogodavac zaključi pravni posao koj je neposredna posledica posrednikovog posredovanja pre prestanka važenja ugovora o posredovanju, dužan je da posredniku plati ugovorenu posredničku nagradu u celini, osim ako je ugovorom o posredovanju drugačije bilo ugovoreno.\nAko pod uslovom i u roku iz prethodnog stava, nalogodavac zaključi pravni posao koji je u značajnoj meri rezultat posrednikovih aktivnosti pre prestanka važenja ugovora o posredovanju, dužan je da plati posredniku srazmernu posredničku naknadu, osim ako je ugovorom o posredovanju drugačije bilo ugovoreno.\nPosrednik, odnosno potposrednik nema pravo na naknadu za posredovanje ako se nalogodavcem u svoje ime, kao ugovorna strana, zaključi ugovor koji je predmet posredovanja, odnosno ako takav ugovor sa nalogodavcem zaključi lice koje za posrednika, odnosno za potposrednika obavlja poslove posredovanja.\nNa odnose nalogodavca i posrednika koji nisu uređeni ovim Opštim uslovima poslovanja, a nisu ugovoreni ugovorom o posredovanju, primenjuju se odredbe Zakona koji regulišu ovu oblast i Zakona o obligacionim odnosima.


OSM Televizija - Ćosić zahvalio organizatorima i učesnicima za energiju i kreativnost\nNačelnik opštine Istočno Novo Sarajevo Ljubiša Ćosić zahvalio je danas gostima, učesnicima i članovima žirija 12. Međunarodnog filmskog festivala "Prvi kadar" za energiju, kreativnost i ljubav koju su ugradili u ovu jedinstvenu kulturnu manifestaciju.\n"Zahvaljujući grupi entuzijasta koja već 12 godina uspijeva da održava i razvija Međunarodni filmski festival `Prvi kadar`, mi ovdje u Istočnom Sarajevu uspijevamo da vraćamo kulturnu scenu, barem na planu filmske umjetnosti, na nivo koji smo imali mnogo ranije", rekao je Ćosić novinarima nakon prijema za goste, učesnike i članove žirija 12. Međunarodnog filmskog festivala "Prvi kadar".\nPrema njegovim riječima, građani Istočnog Sarajeva naviknuti su na kulturna dešavanja i oni znaju da grade i da podrže razvoj kulture, kao i da uživaju u umjetnosti u ovom dijelu Republike Srpske.\nOn je ocijenio da je velika stvar i veoma ozbiljna činjenica da je "Prvi kadar" Istočno Sarajevo jedini filmski festival u Srpskoj.\nĆosić je posebno pozdravio ideju organizatora festivala da se ta jedinstvena manifestacija, u skladu sa nedavno potpisanim memorandumom o kulturnoj saradnji, paralelno održava i u Istočnom Novom Sarajevu i u gradu Zvorniku, naglašavajući višestruki značaj stvaranja takvih kulturnih mostova između lokalnih zajednica u Republici Srpskoj.\n"Volio bih ako bismo bili u mogućnosti da naš festival realizujemo u što većem broju opština u Republici Srpskoj, ali i van njenih granica", poručio je Ćosić, koji je i predsjednik Organizacionog odbora 12. "Prvog kadra", ali i predsjednik Saveza gradova i opština u Srpskoj.\nOn je izrazio uvjerenje da će nacionalno pozorište koje se, uz snažnu podršku republičkih vlasti, intenzivno gradi u Istočnom Novom Sarajevu već od iduće godini biti istinski hram kulture i umjetnosti.\nProfesor Akademije umjetnosti iz Banjaluke Draško Gajić čestitao je "Prvom kadru" na 12. rođendanu i zahvalio na nagradi "Lik kneza Pavla", koju je ova institucija dobila povodom plodnog dvadesetogodišnjeg rada.\n"Mi dugo sarađujemo, a posebno nas raduje pažnja koju festival posvećuje selekciji studentskog filma, jer to značajno podstiče rad i kreativnost mladih stvaralaca", naglasio je Gajić.\nČlanovi stručnog žirija 12. "Prvog kadra" Srđan Savić, Jelena Radenović i Čarna Manojlović, kao i drugi učesnici i autori filmova na festivalu odali su priznanje i zahvalili načelniku Istočnog Novog Sarajeva na bezrezervnoj podršci koju ta lokalana zajednica pruža "Prvom kadru".\nOvogodišnji "Prvi kadar" održava se od 12. do 17. novembra u Istočnom Sarajevu i Zvorniku pod motom "Prvi kadriraj!".\nPokrovitelj festivala je Ministarstvo prosvjete i kulture Republike Srpske, a ovu jedinstvenu manifestaciju podržali su Udruženje filmskih radnika BiH, opština Istočna Ilidža, opština Istočno Novo Sarajevo i Grad Zvornik.\nMedijski pokrovitelji su Radio-televizija Republike Srpske i Novinska agencija Republike Srpske - SRNA.\nJoš iz iste kategorije: « Vozač nakon saobraćajne nezgode nasrnuo na prolaznika Dodik i Božović razgovarali o projektima u Istočnoj Ilidži »


Anketiranje Republičkog zavoda za statitstiku Republike Srpske - UPSMedia Anketiranje Republičkog zavoda za statitstiku Republike Srpske – UPSMedia\nRepublički zavod za statistiku Republike Srpske obavještava da će u periodu od 17.02. do 09.03.2020. godine statističke institucije u Bosni i Hercegovini anketirati uzorkom izabrana domaćinstva, a sa ciljem formiranja novog Okvira za izbor uzorka. Anketiranje na teritoriji Republike Srpske će vršiti anketari koji će imati akdeditacije Republičkog zavoda za statistiku Republike Srpske.\nAnketiranje domaćinstava će se realizovati i na teritoriji opštine Srebrenica, a prikupljeni podaci o domaćinstvima će biti povjerljivi i korisće se isključivo za statističke svrhe, a u skladu sa Zakonom o statistici Republike Srpske („Službeni glasnik RS“, broj: 85/03).\n← Srebrenica: Odluka o izboru najuspješniih kandidata za dodjelu građevinskih stambenih kontejnera\nVažni mečevi pred pionirskom i seniorskom ekipom ŽOK Bratunac →


Festival fantastike u petak i subotu u NKC-u\nNiški kulturni centar naredna dva dana biće domaćin Festivala fantastike. Posetice očekuju izožbe, tribine, predavanja i film iznenađenja na otvaranju, kažu iz NKC-a i dodaju da će sve biti organizovano u skladu sa epidemiološkim preporukama.\nTreći festival fantastike nosi naziv "NišGard" i biće posvećen odnosu mitologije i fantastike, kaže direktor NKC-a Srđan Savić. Otvaranje je u petak 23. aprila od 18 sati, kada će posetici moći da pogledaju izložbu slikara Igora Krstića, film, kao i da posete Bazar fantastike.\nU skladu sa preporukama, festival se održava dva dana u dve sale i biće odvojeni ulazi. Ove godine nema gostiju iz inostranstva - kaže Savić.\nU subotu program počinje...


Đordi Bertomeu, Foto: epa/andrej cukić\n- Evroliga i njeni klubovi posvetiće sve moguće napore i pokrenuti celokupne i pojedinačne akcije kako bi podržali napore zajednice u oporavku - između ostalog stoji u saopštenju\nObjavljeno: 25.05.2020. 14:12h\nEvroliga je izdala i zvanično, opširno saopštenje, u kom je objašnjena odluka da sezona bude prekinuta, kao i da u eliti nastupaju iste ekipe kao prošle sezone.\nSaopštenje posle koga nikakvih nepoznanica neće biti, prenosimo u celosti. Želimo samo da izdvojimo da su Partizan i ostalih sedam četvrtfinalista već obezbedili "vize" za Evrokup, dok će ostalih 16 klubova biti određeno kroz domaća prvenstva:\n- Izvršni odbor akcionara Evrolige sastao se u ponedeljak, 25. maja, četvrti put otkako je sezona suspendovana 12. marta zbog globalne pandemije COVID-19. Nakon odluke donete 12. marta da privremeno prekine sva takmičenja u košarci. Evroliga, klubovi, igrači i svi zainteresovani stekli su spremnost i stalne napore za nastavak takmičenja.\nIstražujući svaku moguću opciju, Izvršni odbor je doneo odluku o otkazivanju Evrolige i Evrokupa, kao i turniru sledeće generacije košarke Adidas Euroleague i sledećoj generaciji Akademije Evrolige, iz sledećih razloga: Zdravlje i sigurnost naših sportista, navijača, osoblja, partnera i lokalnih zajednica ostaje naš glavni prioritet.\nRazličita evolucija COVID-19 na različitim teritorijama Evrolige i EuroCup-a ne garantuje da će svi timovi moći da održavaju svoj kamp za trening i da se pripreme za zvanične utakmice pod istim uslovima. Navedeno je rezultiralo da lokalne vlasti uvedu različita ograničenja kretanja svojih građana, bez garancija da svi timovi mogu da putuju do i sa određene lokacije.\nSmanjeni raspored trening kampa u odnosu na prethodno odobreni minimum od tri nedelje uzrokovao bi povećan rizik od povreda igrača. Iz razloga sportskog integriteta, sve modifikacije sistema takmičenja, uključujući smanjeni broj timova, su odbačene.\nUprkos izradi iscrpnog medicinskog protokola za takmičenja, medicinski protokoli koje trenutno sprovode javne zdravstvene vlasti zahtevaju period samoizolacije za bilo kog igrača, trenera ili sudiju koji imaju pozitivan test na COVID-19. Zbog toga, tokom poslednja dva i po meseca, nisu dobijene potrebne garancije da bi se takmičenja mogla redovno završiti u julu.\nNaša odluka da ne menjamo nametnute rokove – krajem maja za donošenje konačne odluke i krajem jula za završetak takmičenja – kako ne bismo menjali i uticali na kalendar 2020-21, uključujući domaće ligaške igre kao i igre reprezentacija u letnjim mesecima.\nIzvršni odbor se saglasio o sastavu takmičenja za sezonu 2020-21: Evroliga - sezona 2020-21 Turkish Airlines računaće na učešće istih 18 timova, i to: ALBA Berlin, Anadolu Efes Istanbul, AKS Armani Ekchange Milan, Crvena zvezda mts Beograd, CSKA Moskva, FC Barcelona, FC Baiern Minhen, Fenerbahce Beko Istanbul, Moskovska oblast Himki, KIROLBET Baskonija Vitorija-Gasteiz, LDLC ASVEL Villeurbanne, Makabi FOKS Tel Aviv, Olimpijakos Pirej, Panatinaikos OPAP Atina, Real Madrid, Valensija Basket, Zalgiris Kaunas i Zenit St. Petersburg.\nSezona 2020-21 u 7DAYS Evrokupu osam timova imaće zagarantovana mesta, a to su oni koji su se kvalifikovali za četvrtfinale 2019: Monako, Partizan Promiteas Patras, Segafredo Virtus Bolonja, Tofaš Bursa, Umana Reier Venecija, Unikaha Malaga i UNIKS Kazanj. Preostalih 16 mesta biće dodeljeno timovima koji se kvalifikuju kroz konačni poredak domaćih liga. Kao i prethodnih sezona, Odbor EuroCup-a će predložiti konačnu listu timova na usvajanje od strane Skupštine akcionara ECA.\n2020-21 Treninzi za Evroligu će se sprovoditi duže vreme u odnosu na prethodne sezone kako bi se omogućilo igračima da oporave svoju fizičku i mentalnu formu na vreme za novu sezonu. Sezone Evrolige 2020-21 i EuroCup počeće 1. oktobra, odnosno 30. septembra 2020, kao što je prethodno odobreno. Liga i klubovi nastaviće da prate evoluciju COVID-19, održavajući bliski kontakt sa vladama i organima javnog zdravstva kako bi obezbedili optimalne uslove za sve učesnike kada sezona počne.\nEvroliga i njeni klubovi posvetiće sve moguće napore i pokrenuti celokupne i pojedinačne akcije kako bi podržali napore zajednice u oporavku. EuroLeague Basketball će istražiti mogućnosti da organizuje dobrotvornu akciju otvaranja sezone koja bi proslavila povratak Eurolige na teren - stoji na sajtu Evrolige.\nĐordi Bertomeu foto: EPA\nPrenešena je izjava prvog čoveka Evrolige Đordija Bertomeua.\n- Bez sumnje, ovo je najteža odluka koju smo morali da donesemo u svojoj 20-godišnjoj istoriji. Zbog razloga koji su van naše kontrole bili smo primorani da prekinemo najuspešniju i najuzbudljiviju sezonu u istoriji evropske košarke. To dolazi nakon dva i po meseca u kojima su svi akteri lige održali odlučnost i iscrpli sve moguće puteve pokušavajući da pruže kompletnu i jedinstveno posebnu sezonu našim navijačima, čija je strast pokretačka snaga svih naših napora. To je naša posvećenost i naša strast svake pojedine sezone, a toliko zaostajati zbog sila koje prevazilaze nikoga najviše tuguje. Bez obzira na to, rekordni podaci koji pokazuju koliko su naši navijači uživali u dosadašnjim igrama daju nam više energije nego ikad prije da počnemo planirati još bolju sezonu 2020-21. Posebno sam ponosan na to kako su zajednice Evrolige i Eurokupa ostale ujedinjene u neverovatno teškim vremenima. Ponosni na naše klubove i njihovo vlasništvo zbog hrabrosti u njihovim odlukama i zbog velikodušnog doprinosa njihovim zajednicama u tako teškim vremenima. Ponosni na naše komercijalne partnere, koji su pokazali svoju stalnu posvećenost i uverenje u naš brend i šta on predstavlja. Ponosni na naše igrače, trenere i sudije koji su nam u celosti pružali podršku i razumevanje. Ponosni na naše navijače, koji su nam ostali bliski i stalno izražavali koliko žele da se takmičenja vrate. Ovo je izvanredna zajednica, a mi smo privilegovani da budemo deo nje. Očito smo imali mnogo motiva za nastavak sezone 2019-20, ali u tako izuzetnoj situaciji moramo staviti zdravlje ljudi na prvo mesto i ispred bilo kojeg drugog interesa: naših igrača, naših trenera, naših sudija, naših klubova, njihovog osoblja , osoblje naše lige, naši emiteri i sve njihove porodice. Radeći to, ostajemo vjerni svojim vjerovanjima i onome za šta se zalažemo. U narednim mesecima imamo samo jednu misiju: da učinimo sve što je u našoj moći da pomognemo da se naše zajednice jačaju i da izgradimo najbolju verziju sebe – na i van terena – jer kada se možemo ponovo pridružiti navijačima. Ovo nije kraj, već novi početak - rekao je Đordi Bertomeu, a prevela je Sportska centrala.\nŠPANCI OBJAVILI KO IGRA EVROLIGU SLEDEĆE SEZONE: Tvrde i da znaju koliko ekipa će nastupati u eliti!\nBERTOMEU PREDLOŽIO SCENARIO ZA ZAVRŠETAK EVROLIGE: To bi trebalo da je to - samo još klubovi da potvrde!\nĐordi BertomeuEvroligaEvrokupSaopštenjeZvanično saopštenjeZvaničnoECAEuroleague basketballEurocup basketball


Bugarska se uplašila ruskih S-400 u Srbiji - Sputnjik Srbija\n12:53 30 Novembar 2020\n17:04 30.10.2019 Preuzmite kraći link\nMinistarstvo spoljnih poslova Bugarske pojasnilo je da je izdalo dozvole za let dva vojna transportna aviona sa sistemima za naznačeni period u vezi sa održavanjem vojnih vežbi „Slovenski štit“, uz uslov strogog poštovanja pravila letenja u bugarskom vazdušnom prostoru.\n„Nakon što smo dobili tražene informacije i u skladu sa Zakonom o civilnom vazduhoplovstvu i Zakonom o presecanju granica i boravka savezničkih i stranih oružanih snaga na teritoriji Bugarske, Ministarstvo spoljnih poslova je nadležnim strukturama prosledilo na odobrenje dobijeni zahtev za izdavanje diplomatske dozvole za let“, saopštili su iz MIP-a Bugarske.\n„Rusija već ima takve zone pored baltičkih država (u Kalinjingradskoj oblasti) i na Crnom moru (pored Krima), kao i u Siriji. Da li se i na Balkanu formira takva zona?“, strahuju u Atlantskom savetu Bugarske.\nRuske jedinice za protivvazduhoplovnu odbranu, zajedno sa protivvazdušnim raketnim sistemima S-400 i protivraketnim sistemima „Pancir S“, prebačene su vojnim transportnim avionom na teritoriju Srbije kako bi učestvovale na vežbama „Slovenski štit 2019“ u Srbiji. Vojne vežbe održane su na batajničkom aerodromu „Pukovnik-pilot Milenko Pavlović“ i poligonu Pasuljanske livade od 24. do 28. oktobra.


Kurti: Dostavili smo u četvrtak novi koalicioni predlog DSK-u\n► Kurti: Dostavili smo u četvrtak novi koalicioni predlog DSK-u\nLider pokreta Samoopredeljenje i kandidat za premijera Kosova Aljbin Kurti izjavio je danas da je rukovodstvu Demokratskog saveza Kosova (DSK) predstavio novi predlog za koaliciju dve stranke za stvaranje nove vlade.\nNavodeći da je predlog izneo na sastanku održanom u četvrtak, Kurti je u obraćanju predsednicima lokalnih odbora pokreta Samoopredeljenje ocenio da je nastupio "istorijski i odlučujući trenutak" koji će odrediti koju će Republiku i kakvu će budućnost graditi ne samo za sebe već i za njihovu decu i generacije koje dolaze.\n"Učinićemo mnogo da postignemo sporazum ali uvek u okviru Ustava i zakona, demokratije, republikanskog poretka i volje naroda izražene na izborima 6. oktobra", rekao je Kurti.\nOn nije konkretnije govorio o sadržaju novog predloga, ali je kazao da "sve što je do sada urađeno u okviru političkih postupaka, ne može da se vrati na prethodno stanje", imajući u vidu na izbor Glauka Konjufce za predsednika kosovskog parlamenta i zahtev DSK da dobije tu funkciju.\nKomentarišući primedbe Asocijacije novinara Kosova o "nedostatku" informacija o sadržaju sastanaka sa liderom DSK Isom Mustafom, Kurti je rekao da sastanci nisu vest i da je vest postizanje sporazuma, kada on bude postignut.\n"U skladu sa izbornim rezultatom, ponudili smo polovinu programa i vlade, zahtevajući da preduzmemo brže korake ka njenom stvaranju. Bili smo otvoreni za javnost kao nikada do sada. Pregovarali smo o koaliciji na javnim mestima kao što su stranačke kancelarije i najviša institucija, kosovski parlament. Mediji, a preko njih i građani, znaju kada idemo na sastanak, gde se održava i kada odlazimo sa sastanka. Ono što nismo mogli da ponudimo je tok koalicionih pregovora, jer bi to bilo kontraproduktivno", kazao je Kurti.\nObraćajući se rukovodiocima lokalnih odbora Samoopredeljenja ali indirektno i kosovskoj javnosti, pošto je ceo govor sa tog skupa objavljen na Fejsbuku, Kurti je rekao da se sada mora "strpljivo raditi i angažovati i da se čuvaju nervi".\n"Ovi razgovori nisu laki. Još teži su u budućnosti pregovori s drugim vladama o raznim faktorima. Naravno da smo do sada mogli postići dogovor. Sutra je stoti dan od izbora 6. oktobra. Od tih 98 dana razgovarali smo o sastavu vlade tek nakon potvrđivanja rezultata. Izgubili smo 52 dana, čekajući da jedna stranka pređe cenzus, iako smo znali da to nema nikakvu ulogu u rangiranju naših partija, da to ne može promeniti pobedu Samoopredeljenja", naveo je Kurti.\nRekao je da je dva puta bio "direktno izložen opasnosti", i to 26. decembra kada je predložio Konjufcu za predsednika parlamenta bez prethodnog dogovora sa DSK, a drugi put 6. januara kada je takođe bez dogovora sa DSK, razgovarao sa predsednikom Kosova Hašimom Tačijem o mandataru za sastav Vlade Kosova.\nKurti je dodao da su na sastanku održanom u sredu, obe strane iznele svoje predloge, a da je u četvrtak dostavio dva nova predloga za koje je DSK zatražio vreme kako bi u stranačkim organima bile obavljene konsultacije.\nKazao je da neće govoriti o konkretnim predlozima koji su na stolu sa obe strane ali je rekao da će govoriti o onome što ne može da se dogodi.\n"Nećemo se vratiti se kroz vreme i pretvarati se da se ništa nije dogodilo. Stvari su se desile, naši sastanci i napori su se desili, naše ponude su se dogodile, ustavni rokovi su se dogodili, održana je konstitutivna sednica skupštine. Dakle, ne možemo se pretvarati da se ovi događaji i rokovi nisu dogodili i da nisu svi to videli. Sada se moramo fokusirati na sadašnjost i na ono što se može dogoditi, na čemu radimo", rekao je lider Samoopredeljenja.\nPotvrdio je da je tačno da ima približavanja u stavovima sa DSK i dodao da "ako se još malo približimo, sklopićemo dogovor".\n"Imamo volju i interesovanje, ali ne mogu dati garanciju, jer to ne zavisi samo od mene. Spreman sam da se sastajem svaki dan, čak da se zaključamo i razgovaramo dok ne postignemo dogovor, ali to ne mogu reći i za drugu stranu", kazao je Kurti.\nDodao je da se mora jasno reći za šta se ko zalaže.\n"Ne samo kao vođe i lideri, već i kao građani moramo jasno reći da ne možemo ići unazad, da ne možemo praviti kompromise sa budućnošću i da se nikada nećemo umoriti u odbrani svojih stavova i principa", rekao je Kurti. kurt\nDemokratska partija Kosova (DPK) je saopštila da "s velikom zabrinutošću prati drastične i nerazumne promene stavova Albina Kurtija" koje je u petak izneo na Konferenciji o...\nKoha: Prvi sukobi Kurtija i Vučića na sastanku u Minhenu\nTokom susreta iza zatvorenih vrata, lidera zemalja zapadnog Balkana sa organizatorom Konferencije o bezbednosti Volfgangom Išingerom i visokim predstavnikom EU za spoljnu politiku i bezbednost...


Fejsbuk formira muzičke liste – Nadlanu.com\nFejsbuk formira muzičke liste\nLONDON, 21. decembra 2009. (Beta-AFP) - Uprkos očekivanjima, kampanjom pokrenutom na Fejsbuku pobednik najpopularnije muzičke TV emisije u Britaniji "The X Factor" sprečen je da dospe na prvo mesto liste najprodavanijih izvođača u božićnoj sedmici.\nDžoi Makelderi, 18-godišnji student i pobednik ovogodišnje emisije "The X Factor", bio je najavljivan kao izvođač koji će biti na prvom mestu muzičkih lista pred Bozić. To bi bila peta uzastopna godina da pobednik te emisije trijumfuje i na muzičkim listama u ovo doba godine.\nIpak, ove godine na Fejsbuku je pokrenuta kampanja protiv Makelderija i rastućeg uticaja rijaliti šoua na britansku muzičku scenu. Pokretači kampanje pozvali su na kupovinu numere "Killing In The Name", hit grupe "Rejdž Agejnst D Mašin" iz 1992. Poziv je urodio plodom, pošto je ta pesma za nedelju dana na internetu prodata u više of 500.000 primeraka, dok su Makelderi i njegova numera "The Climb" stigli do 450.000 prodatih primeraka.


Garantni fond EU\nGarantni fond EU Kreditna linija Europske investicijske banke InnovFin program COSME garantna linija\nSredstva iz garantnog fonda su namijenjena malim i srednjim preduzećima u cilju lakšeg pristupa finansijama na području Bosne i Hercegovine, posebno za preduzeća koja imaju kvalitetne poslovne projekte za koje ne mogu osigurati adekvatan kolateral.\nŠta je Garantni fond EU i kome je namijenjen?\nObzirom da je pružanje podrške razvoju malog i srednjeg poduzetništva jedna od glavnih strateških odrednica ProCredit Bank, Europski investicioni fond (EIF – European Investment Fund) je prepoznao ProCredit Bank kao partnera u ostvarenju zajedničke misije. S tim u vezi, potpisan je Ugovor o Garantnom fondu u iznosu od 20 miliona EUR s ciljem omogućavanja lakšeg pristupa finansijskim sredstvima bosanskohercegovačkim privrednicima i to u slučajevima gdje privrednici za kvalitetne poslovne projekte ne raspolažu adekvatnim obezbjeđenjem.\nSredstva iz garantnog fonda su namijenjena vrlo malim, malim i srednjim preduzećima u cilju lakšeg pristupa finansijama na području Bosne i Hercegovine, posebno za preduzeća koja imaju kvalitetne poslovne projekte za koje ne mogu osigurati adekvatan kolateral.\nKlijenti čije su investicije finansirane ili čije su aktivnosti podržane od strane nekog drugog fonda Evropske unije, ne mogu biti finansirani iz ovog garantnog fonda. Također se ne mogu finansirati klijenti čija se aktivnost nalazi na listi isključenja ProCredit Bank.\nOvo finansiranje stiče korist od garancije izdate u okviru Programa za razvoj preduzeća i inovacija Zapadnog Balkana koji finansira Evropska unija.


U poslednjem kolu Zajić je remizirao sa Radovanovićem, Sredojević je pobedio Milanovića sa Uba, a Đokić je bio bolji od bugarskog Milka Popčeva. Brzim remijem završene su partije Abramović-Kosić i Lalev-Kostić.\nKonačna tabela: Zajić sedam poena, Kosić, Sredojević i Đokić po 5,5 poena, Abramović i Radovanović po pet, Milanović 4,5 poena, Kostić i Počev po tri poena, Lalev jedan poen.\nNa turniru šeste kategorije FIDE, kakav je bio i „Manojlovićev memorijal“, za velemajstorski bal trebalo je sedam, a za bal intermajstora 5,5 poena. Igrano je devet kola po Bergerovom sistemu, svako sa svakim.\nSelimir Manojlović (1947-2014) bio je potpredsednik Šahovskog saveza Srbije, a memorijal su organizovali ŠS Centralne Srbije, ŠK Krušik čiji je bio član i Grad Valjevo.


🚌 Autobus Subotica → Keln - Autobuske Karte | AutobuskiPrevoz.com\nAutobus Subotica - Keln\nAutobuske karte za Subotica Keln kupite po najnižoj ceni na tržištu. Informišite se o redu vožnje, rezervišite mesto u autobusu i izaberite način plaćanja.\nInformacije za Autobus Subotica - Keln\nSubotica - Keln se nalaze na udaljenosti od 0 km.\nNa ovoj stranici predstavljeni su svi autobuski prevoznici sa kojima je AutobuskiPrevoz.com ostvario saradnju želeći da vam ponudi autobuske karte po najnižoj tržišnoj ceni. Takođe, obratite pažnju na akcije koje često imamo u našoj ponudi a koji vam mogu znatno smanjiti cenu autobuske karte za relaciju Subotica - Keln. Nakon što se odlučite za datum i vreme, kliknite na "Rezerviši" i popunite neophodna polja ili nas pozovite na 011 405 31 51 radi rezervacije. Kao poslednji korak izaberite način plaćanja među kojima su lično preuzimanje u Balkanskoj 35 - 39.


NEMCI TRAŽE – PLAĆAJU DOBRO: Za ovaj biznis vam treba samo 750 evra i zemlja, a zarada je trostruko veća - WebTribune\nHome/ŽIVOT/NEMCI TRAŽE – PLAĆAJU DOBRO: Za ovaj biznis vam treba samo 750 evra i zemlja, a zarada je trostruko veća\n21. марта 2018.\tŽIVOT Ostavite komentar\nProizvodnja industrijskih krastavčića u Srbiji je doskora bila nesiguran posao zbog varljive cene i nestabilnog tržišta, pa je njihov uzgoj u Srbiji zanemarljiv.\nU poslednjih par godina, ipak, stvari se menjaju zahvaljujući kompanijama iz Nemačke, koje u Srbiji traže sirovinu. Jedna takva, „Karl Kuehne“, koja je u Kozarskoj Dubici pre četiri godine počela otkup, a prošle godine i u Sremskoj Mitrovici, traži u užičkom kraju poljoprivrednike koji bi proizvodili kornišone za njene potrebe i u slučaju da nađe potreban broj kooperanata, najavljeno je, u Užicu će otvoriti i otkupni centar. S istim planom ova kompanija se predstavila i u Crvenki, Pančevu i Čačku.\n– Cela proizvodnja bi se slala u Nemačku, gde se radi konzerviranje, a zatim ide u prodaju širom Evrope. Zavisno od podneblja, rasađivanje kreće od 15. maja, kao što je u Sremskoj Mitrovici, a do kraja maja je, na primer, u Zlatiborskom okrugu. Za mesec dana ubiraju se prvi kornišoni – kaže Ljubodrag Pantelić, direktor Poljoprivredne savetodavne i stručne službe Užice.\n– Procena je da na 10 ari prinos bude šest i po tona, moguće i sedam–osam tona, a zarada je između 2.000 do 2.400 evra. Cena je već ugovorena, i to za prvu klasu 65 evrocenti, za drugu 25, a za treću 7,5. PH vrednost zemljišta trebalo bi da bude od 5,8 do 7 – pojašnjava Pantelić.\nNaruku ide i činjenica da zapadnjaci insistiraju na holandskoj sorti „kibrian rickvan“, koja važi za jednu od boljih i koja je najzastupljenija kod nas.\n– Za one koji bi ovo radili kao porodični posao nisu preporučljive velike površine jer iziskuju radnike, samim tim i veće troškove. Ako se proizvodnja svede na manje zasade koje mogu da oberu članovi domaćinstva, tu zarada može biti više nego zadovoljavajuća – objašnjava Milenko Jovanović, jedan od najvećih proizvođača u šabačkom.\n– Potrebe za kornišonima su ogromne i sve što se proizvede se proda posrednicima koji rade za strane kompanije. Berba traje svakodnevno od polovine aprila do prvih jesenjih hladnih dana, potreban je svakodnevni rad, a po jednom dužnom metru špalira se proizvede do 18 kilograma. Kornišoni se raspoređuju u sedam klasa od koje su prve četiri profitabilne. U prvu, najprofitabilniju klasu spadaju krastavčići dužine šest centimetara i zato je veoma bitno brati ih dok su te veličine i ne dozvoliti da prerastu – objašnjava Jovanović, ističući da kornišoni traže samo iole propustljivo zemljište.


Macron: Bombardovat ćemo Siriju ako budu koristili hemijsko oružje protiv civila - informativa.ba\nBiznis EU Macron: Bombardovat ćemo Siriju ako budu koristili hemijsko oružje protiv civila\nMacron: Bombardovat ćemo Siriju ako budu koristili hemijsko oružje protiv civila\nPredsjednik Francuske Emmanuel Macron zaprijetio je da će bombardovati ciljeve u Siriji ukoliko vladine snage budu korisile hemijsko oružje protiv civila, prenosi AFP. Međutim, on je rekao da još uvijek nije vidio čvrste dokaze o tome, ali da je to „crvena linija.“\n- Ja sam i Putinu rekao da je hemijsko oružje crvena linija. Ako budemo imali dokaze da su koristili hemijsko oružje i kršili međunarodne propise mi ćemo bombardovati mjesto gdje se prave. Za sada naše službe još nisu ustanovile, prema međunarodnim standardima, da oni to koriste protiv civila – pojasnio je Macron.\nSirijska vlada negira, ali neke organizacije koje prate situaciju u toj državi tvrde da je Assadov režim u više navrata bacao bojne otrove na civile.\nPosljednjih sedmica humanitarne organizacije iz SAD su dostavile nalaze da Assadov režim koristi hlor, koji legalno uvozi, kao bojni otrov protiv civila u pobunjenim provincijama Ghouta i Idlib.


Čović i Izetbegović organizovali prijem povodom dana državnosti BiH\nPovodom 25. novembra, Dana državnosti Bosne i Hercegovine u zgradi Predsjedništva upriličen je prijem za zvanice, kojima su domaćini bili Bakir Izetbegović i Dragan Čović, članovi kolektivnog šefa države.\n"Okupili smo se kako bi iskazali privrženost našoj domovini BiH i kako bi se podsjetili vrijednosti koje su utkane u temelje njene državnosti i Ustava i odluka svih naroda BiH da njihova zemlja bude državna zajednica ravnopravnih naroda i građana" rekao je Dragan Čović.\nČlan Predsjedništva Bakir Izetbegović izjavio je da Bosna i Hercegovina ide putem integracija u Evropsku uniju i NATO, a da Reformska agenda daje dobre rezultate.\nIstaknuo je da je Predsjedništvo BiH danas usvojilo vrlo važan dokument koji bi trebao značiti aktivaciju MAP-a za članstvo u NATO-u početkom iduće godine, a da je u septembru prihvaćena aplikacija Bosne i Hercegovine za članstvo u EU.\n25. novembra 1943 godine, na prvom zasjedanju ZAVNOBiH-a u Mrkonjić Gradu usvojena je Rezolucija ZAVNOBiH-a, u kojoj je izražena odlučnost naroda BiH da njihova zemlja, bude zbratimljena zajednica u kojoj će biti osigurana puna ravnopravnost svih svih naroda.


Foto: antomega giochi / youtube\nJedva da se lopta zakotrljala sa centra kada se desio ovaj nestvaran pad. Bio je Skavone u duelu sa rivalom, ali je loše procenio kada let lopte, a zatim izgubio i kordinaciju. Pao je pravo na glavu, a onda ostao da leži bez svesti.\nPrve informacije sa Apeninskog poluostrva sugerišu da nije reč o ozbiljnijoj povredi, pa bi uskoro trebao da bude pušten kući. Skavoni normalno govori, ali su fudbaleri bili toliko frapirani dešavanjem da su zamolili sudiju da prekine susret. On se konsultovao sa pomoćnicima i odlučio da usliši molbu fudbalera.


Nakon razgovora s Vučićem, Maja Pavlović prekinula štrajk glađu | TV KANAL 9 NOVI SAD\nNaslovna FLESH VESTI K9 Nakon razgovora s Vučićem, Maja Pavlović prekinula štrajk glađu\nNakon razgovora s Vučićem, Maja Pavlović prekinula štrajk glađu\nVIDEO K9: Vlasnica TV Kanala 9 Maja Pavlović prekinula je štrajk glađu, nakon što je od predsednika Srbije Aleksandra Vučića dobila "čvrste garancije" da će on brzo reagovati i uključiti se u rešavanje problema.\nMaja Pavlović prekinula je štrajk glađu nakon što je predsednik Srbije dao “čvrste garancije” da će u narednih 10 dana kontaktirati nadležne institucije kako bi se videlo na koji način problem Kanala 8 može da bude rešen u skladu sa zakonom.\nPavlović je nakon sastanka s Vučićem izjavila da je razlika u odnosu na sastanak koji je imala s premijerkom u maju ta što od današnjeg sastanka nije pravljen, kako je navela “cirkus” i predstava za medije.\nPredsednik se, prema njenim rečima, držao suštine i sadržine onoga što je iznela u zahtevima kada je pre 19 dana po treći put započela štrajk glađu. Na sastanku su, kako je rekla, predsedniku predstavljeni i pritisci sa kojima je Kanal 9 suočen, kao i zakonske promene koje je neophodno napraviti u cilju opstanka lokalnih i regionalnih medija.\nOna je navela da se Vučićem dogovorila da se ponovo vide u Beogradu ukoliko se ništa ne dogodi u narednih desetak dana.\nNa sajtu predsednika Srbije navedeno je da je Aleksandar Vučić razgovarao s vlasnicom Kanala 9 Majom Pavlović.\nVučić je, kako je navedeno, saslušao i razumeo probleme sa kojima se suočava Kanal 9 te naglasio da država ne može odjednom sve da reši, ali će brzo reagovati i uključiti se u rešavanje problema.\n„Svestan sam da je situacija komplikovana, ali ćemo, u skladu sa zakonom i uz mnogo napora, pomoći da se problem reši“, istakao je predsednik Vučić koji je zamolio Maju Pavlović da prekine štrajk glađu.\nPrethodni tekstDan Mađarske u Zrenjaninu\nSledeći tekst“Humanitarni ponedeljak” ponovo za četvorogodišnju Ivu


DRI: Fond PIO nije poštovao Zakon o javnim nabavkama | Serb.rs\nSerb.rs > SRBIJA > DRI: Fond PIO nije poštovao Zakon o javnim nabavkama\n20. novembra 2015. / Komentari su isključeni na DRI: Fond PIO nije poštovao Zakon o javnim nabavkama\nDržavna revizorska institucija logo (foto:sandzakpress.net)\nDržavna revizorska institucija (DRI) objavila je da je utvrdila da je Republički fond za penzijsko i invalidsko osiguranje (PIO) u prošloj godini na javne nabavke potrošio 76,26 miliona dinara ne poštujući Zakon o javnim nabavkama.\nKako navodi DRI u izveštaju o reviziji završnog računa za 2014, Fond PIO je te pare u 2014. godini potrošio za usluge koje su nabavljene bez primene Zakona o javnim nabavkama, iako nisu postojali razlozi za izuzeće primene tog zakona.\nPrecizira se da taj fond nije sproveo postupak javne nabavke usluga fiksne i mobilne telefonije i internet usluga, već je nastavio da primenjuje ugovore zaključene u vreme kada nije postojala obaveza da se te usluge nabave u postupku javne nabavke i po tom osnovu su napravljeni rashodi od 74,7 miliona dinara.\nDodaje se da je utvrđeno da je PIO fond zaključio i ugovore o radu sa pet zaposlenih kojima je viši koeficijent u odnosu na koeficijent propisan za stručnu spremu zaposlenih, što je dovelo do rashoda od oko 356.000 dinara.\nPo oceni DRI, Fond PIO zaključio je i ugovore o radu sa tri zaposlena koji nisu ispunjavali uslove utvrđene Pravilnikom o unutrašnjoj organizaciji i sistematizaciji poslova i za to napravio rashode od oko dva miliona dinara.\nFond PIO je, napominje se, isplaćivao penzije vojnih osiguranika u manjem iznosu na osnovu podataka preuzetih od Fonda za socijalno osiguranje vojnih osiguranika.\nZa te podatke je, kako je navela DRI, naknadno presudama Ustavnog suda utvrđeno da nisu usklađeni sa propisima, pa je Fondu PIO preporučeno da preduzme mere za usklađivanje visine penzija vojnih osiguranika.\nOznake: državna, komisija, kršenje, nepravilnosti, pio, revizorska, zakona / Objavljeno u: SRBIJA


Maja, Author at Saveti za blogere - Страница 3 од 6\n30 јан Vizuelni identitet: 5 pitanja na koja morate odgovoriti pre izrade\nPosted at 10:42h in Brendiranje by Maja 0 Comments\nVizuelni identitet odnosi se na vizuelne aspekte jednog brenda: veb sajt, dizajn grafike za naloge na društvenim mrežama, štampani materijal (vizit karte, brošure, flajeri, pakovanje proizvoda, itd.) i sve ostale elemente koji podrazumevaju vaše vizuelno prisustvo na tržištu. Upečatljiv i konzistentan vizuelni identitet jedan je od najmoćnijih načina da utvrdite kredibilitet, istaknete se među konkurencijom i...\n22 јан Saveti za produktivnost\nPosted at 07:00h in Lični razvoj by Maja 0 Comments\n2017. do sada je bila najuspešnija poslovna godina u mom životu. Ostvarila sam fantastične saradnje sa fenomenalnim ljudima, ovaj blog je zabeležio posećenost kakvoj se nisam nadala i počela sam sa pripremama za online prodavnicu koju ove godine pokrećem. Sve ovo zaista jeste sjajno kako zvuči, ali pošto organizaciji svog vremena i života nikada nisam pridavala...\nPosted at 09:38h in Saveti by Maja 0 Comments\nKao neko ko se veb dizajnom bavi dugi niz godina, mnogo puta sam bila u prilici da svedočim situacijama u kojima preduzetnicima na pokretanju biznisa izrada veb sajta nije bila na listi prioriteta. Neko vreme sam mislila da sam jedna od retkih kojima je to šokanto i da zbog profesionalne deformacije svaki biznis ocenjujem upravo...


BRUS VILIS U RATNOM AKCIONOM FILMU “VAZDUŠNI UDAR” - LookerWeekly.com magazin\nKineski akcioni film “Vazdušni udar” počeće da se prikazuje od četvrtka, 15. novembra 2018. godine u bioskopima širom Srbije. Glavne uloge ove akcione ratne drame tumače Brus Vilis, Ye Liu, Seung-heon Song, Edrijen Brodi… Radnja ovog filma, čiji je budžet $65 miliona, je bazirana na do sada neispričanoj bitci Drugog svetskog rata, dok je kreativni producent Mel Gibson.\nPoznat na kineskom tržištu kao “Nesalomljivi duh”, ovaj film prikazuje tragičnu istoriju kineskog grada Čončinga, koji je nakon japanske okupacije Pekinga postao ratna prestonica. Tokom Drugog svetkog rata, Kina je bila bombardovana 6 godina i 10 meseci, dok je grad Čončing pretrpeo vazdušne udare čak 268 puta od strane japanske avijacije od 1938. do 1943. godine. Ova ratna drama je snimljena u znak sećanja na 70 godina koje su prošle od savezničke pobede nad fašizmom u Drugom svetskom ratu.\n“Vazdušni udar”, koji je drugi najskuplji kineski film u poslednjih 10 godina, otkriva široj javnosti priču o desetinama hiljada poginulih civila grada Čončinga i hrabroj borbi kineskih pilota protiv japanskih ratnih okupatora. Uprkos katastrofe koja je zadesila ovaj grad, njegov narod nastavlja da se bori protiv fašizma sa neočekivanim optimizmom. Brus Vilis tumači ulogu Džeka Džonsona, američkog pukovnika koji je dobio zadatak da obuči kineske pilote za ratište.\nGlumci ovog filma dolaze iz različitih država i delova sveta, pored američkih glumaca Brusa Vilisa i Edrijena Brodija, mnogi glumci su kineskog, japanskog, pa čak i južnokorejskog porekla. Scenario je pisan 4 godine od 2011, da bi snimanje počelo 2015. godine. Posle ukupno 8 godina produkcije i postprodukcije, “Vazdušni udar” napokon dolazi i u naše bioskope.


RTS :: Počela izgradnja sportskog centra za osobe sa invaliditetom\nOstali sportovi Počela izgradnja sportskog centra za osobe sa invaliditetom\nutorak, 12. maj 2009, 15:15 -> 15:52\nPočela izgradnja sportskog centra za osobe sa invaliditetom\nNa Adi Ciganliji počela je izgradnja prvog sportsko-rekreativnog centra za osobe sa invaliditetom, a kamen temeljac zajedno su položili ministarka omladine i sporta Snežana Samardžić - Marković i direktor JP "Ada Cignalija" Zoran Gajić.\nMinistarstvo omladine i sporta izdvojilo je šest miliona dinara za izgradnju sportskog kompleksa, a opština Čukarica i JP "Ada Ciganlija" obezbediće oko dva i po miliona dinara za izgradnju prilaza terenima, kazala je Samradžić - Markovićeva.\n"Srbija je zemlja sporta i osobe koje imaju teškoća ravnopravni su sportisti i članovi društva", istakla je ministarka.\nPočetku gradnje prisustvovali su stipendisti Fonda za mlade talente i volonteri Narodne kancelarije predsednika Republike, koji su na taj način svojim sugrađanima sa invaliditetom poslali poruku solidarnsoti.\nSportski centar biće izgrađen na otvorenom, na levoj obali Savskog jezera, i omogućiće osobama sa invaliditetom rekreaciju u nekoliko sportova, kao što su fudbal, tenis, odbojka i košarka.\nPrema Gajićevim rečima , taj kompleks biće prvi sporstko-rekreativni centar za osobe sa invaliditetom u regionu. On je izrazio nadu da će posle njega uslediti izgradnja drugih terena prilagođenih toj nameni.\n"Projekat nije značajan zato što je prvi, već zbog toga što predstavlja podršku i pomoć svim osobama sa invaliditetom", istakao je Gajić.\n(utorak, 12. maj 2009, 18:48) - anonymous [neregistrovani]\ni hvala im !!!!lila\nBobana Momčilović Veličković i Novak Đoković sportisti godine\nSaleh ispisao istoriju NFL-a postavši prvi muslimanski trener


Od naredne akademske godine u Trebinju studenti upisuju agromediteransku proizvodnju - FILTER\nOd naredne akademske godine u Trebinju bi sa radom trebalo početi odjeljenje Poljoprivrednog fakulteta Univerziteta u Istočnom Sarajevu. Planiran je upis studenata na smjer agromediteranska proizvodnja.\nSaopšteno je to nakon sastanka rektora sa gradonačenikom Trebinja, a sastanku su prisustvovali i gradonačelnik Istočnog Sarajeva i načelnik opštine Istočnom Novo Srajevo. Biće upućen prijedlog resornom ministarstvu da odobri upis prve generacije studenata na smjer agromediteranska proizvodnja.\n„Taj program smo mi licencirali 2013. godine ali nismo organizovali nastavu jer nije bilo zainteresovanih kandidata. Sada se situacija promijenila i uz podršku grada Trebinja, Univerziteta i grada Istočno Sarajevo, nadam se da će Vlada dati saglasnost i da od iduće godine upisujemo prvu generaciju“, rekao je rektor Univerziteta u Istočnom Sarajevu Milan Kulić.\nOvo će biti treće odjeljenje, nakon Bijeljine i Vlasenice, Poljoprivrednog fakulteta Univerziteta u Istočnom Sarajevu.\nGovoreći o potrebi da se smjer agromediteranska proizvodnja otvori u Trebinju, gradonačelnik ovog grada Mirko Ćurić podsjeća da se od 2013.,kada je Univerzitet licencirao program, mnogo toga promijenilo.\n„Od tridesetak vinarija u Srpskoj, 25 ih je u Trebinju, a ovaj grad je uradio mnogo na razvoju poljoprivrede kao i plasmanu proizvoda kroz Agrarni fond i Hercegovačku kuću. Sve su to značajni podaci i činjenice koje idu u prilog tome da je opravdana ideja da se realizuje ovaj značajan projekat. Vidimo u posljednje vrijeme da kvalitetni kadrovi idu za boljim ponudama i evo uključujemo se da radimo na tome da nakon školovanja ovdje nađu zaposlenje“, naveo je Ćurić\nUniverzitet u Istočnom Sarajevu je specifičan i ima važnu ulogu upravo zbog toga što je prihvatio odgovornost u očuvanju ljudskog i demografskog potencijala velikog dijela Srpske, poručuje gradonačelnik Istočnog Sarajeva Ljubiša Ćosić. Upravo zbog toga Univerziteta i ima studijske programe u nekoliko gradova i opština, kako bi se omogućilo školovanje i ostanak mladih i razvoj tih sredina.\n„Upravo zbog toga je i dogovor da ovaj studijski program bude smješten u Trebinju. Mi iz Istočnog Sarajeva ćemo se truditi da još par programa razvijemo i vežemo ih za matični Poljoprivredni fakultet ovdje jer imamo potencijala u određenim oblastima poljoprivrede“, rekao je Ćosić.\nS obzirom na udaljenost Trebinja od Istočnog Sarajeva, biće potrebno obezbijediti uslove za dolazak i boravak nastavnog kadra ali i smještaja fakulteta. U Trebinju kažu da će pružiti maksimalnu podršku a isto očekuju i od resornog ministsrstva.\nKrajnji cilj otvaralja studijskog programa agromediteranska proizvodnja je školovanje kadra koji će se zaposliti u Trebinju ili u drugim sredinama u Srpskoj.\nTags: agromediteranska proizvodnja Istočno Sarajevo Ljubiša Ćosić Milan Kulić Mirko Ćurić Poljoprivredni fakultet Univerziteta u Istočnom Sarajevu Trebinje Univerzitet u Istočnom Sarajevu\nPrethodna Kod 653 osobe u Srpskoj utvrđeno prisustvo virusa korona\nSledeća Dodik: BiH nije zapadna teritorija, već teritorija ljudi koji žive ovdje


Gračanica: Kampanja protiv raka kože\nPovodom nedelje Evropske kampanje protiv raka kože, Odeljenje zdravstva i socijalne zaštite opštine Gračanica organizuje besplatne preglede 11. maja od 9 časova u Dijagnostičkom centru u Gračanici.\nĐurić i Jevtić čestitali Đurđevdan Gorancima\nDirektor Kancelarije za KiM Marko Đurić čestitao je Đurđevdan - Dan Goranaca i Dan opštine Gora svim njenim žiteljima. I ministar za zajednice i povratak u vladi Kosova Dalibor Jevtić čestitao je današnji praznik\nTelenor se prijavio za mobilnog operatora na Kosovu\nTelenor je jedini operator mobilne mreže u Srbiji koji se prijavio na tender kosovskog Regulatornog tela za elektronske i poštanske komunikacije (ARKEP), za trećeg operatora mobilne telefonije na Kosovu.\n"Sud za zločine OVK podelio vlast"\nKoalicioni partneri u kosovskoj vlasti DSK i DPK ne slažu se o tome čime bi trebalo da se bavi Specijalni sud za ratne zločine OVK.\nKosovski strelci primljeni u ISSF\nStreljački savez Kosova primljen je danas u privremeno članstvo u Međunarodnu streljačku federaciju (ISSF), prenosi Zeri.\nNacrt zakona o kulturnom nasleđu povučen iz Skupštine Kosova\nNacrt zakona o kulturnom nasleđu povučen je iz skupštinske procedure. Srpski poslanici u kosovskom parlamentu smatraju da je celokupan predlog pogrešan i na štetu srpske zajednice.\n"Ako neće Priština, onda će UN"\nAmbasadori Nemačke i Holandije na Kosovu upozorili su vlasti da će, ukoliko ne bude formiran Specijalni sud za zločine OVK, dobiti Tribunal OUN za ratne zločine.\n“I Srbija i Kosovo evropskim putem”\nProces normalizacije odnosa Beograda i Prištine obezbediće da Srbija i Kosovo ne mogu da blokiraju jedna drugu u evropskim integracijama, rekao je Johanes Han.\nTahiri: Tehnička grupa o telefonskom kodu\nKosovska ministarka za dijalog Edita Tahiri najavila je da će sutra i prekosutra tehnička grupa za dijalog u Briselu razmatrati pitanje korišćenja telefonskog koda za Kosovo.\nOpština dodelila zemljište za Novinarski dom\nSkupština opštine Gračanica donela je danas odluku da dodeli parcelu na dugoročno korišćenje za izgradnju Novinarskog doma u Gračanici.\nSvedok Sokolji nije povezala optužene sa zločinom u KM\nNi današnji svedok tužilaštva Besa Sokolji (62) nije povezala petoricu Srba, među kojima je i lider Građanske inicijative SDP Oliver Ivanović, sa nekim od najtežih krivičnih dela počinjenih 1999. i 2000. godine za koja se terete.\nRusko odlikovanje za deda Ristu\nRisti Stanojkoviću iz sela Gotovuše u opštini Štrpce povodom Dana pobede uručen je, u ime Ruske federacije, orden Otadžbinskog rata za učešće u borbi protiv fašizma u Drugom svetskom ratu.\n"Ni u jednom sporazumu se ne pominju Gazivode"\nMarko Đurić je izjavio da Beograd nema nameru da upravljanje akumulacionim sistemom Gazivode prepusti Prištini, jer se najveći deo hidro-akumulacije jezera nalazi u centralnoj Srbiji, a pitanje upravljanja se ne pominje ni u jednom sporazumu sa Prištinom.\nGračanica: Prikupljena pomoć od utakmice uručena Porodilištu\nPorodilištu u Gračanici uručena je humanitarna pomoć u medicinskom materijalu u vrednosti od 420.000 dinara. Ova pomoć je prikupljena od prodatih ulaznica za fudbalski meč Gračanica-Crvena Zvezda.\nRajanovce: Jevtići čekaju pomoć za novi dom\nČetvorogodišnja Anđela Jevtić od rođenja boravi oronuloj kući čiji plafon pridržavaju tri grede. Jedina soba je ujedno dnevna, spavaća, radna i gostinska. U njoj spavaju devojčica i njena majka Marijana, a otac Časlav zbog straha da mu ne pokradu stoku noćeva u štali.\nSNF: Zaustavite gradnju ’’motela’’\nSrpski nacionalni forum (SNF) traži od gradonačelnika Gračanice Kostića da saopšti ko je izdao dozvole za gradnju i rad "sumnjivih motela" nadomak osnovne i srednjih škola u Lapljem Selu.\nĐurić optužio Prištinu za kršenje sporazuma\nDirektor Kancelarije Vlade Srbije za Kosovo i Metohiju Marko Đurić izjavio je danas da je Priština grubo prekršila Briselski sporazum i otkazala unapred dogovoreni sastanak u Briselu, na kojem je u utorak trebalo da se razgovara o nacrtu statuta Zajednice srpskih opština.\nKlina: Probleme povratnika rešavati drugačije\nPromenićemo pristup u rešavanju bezbednosnih i socijalnih problema povratnika, kazali su danas u Drsniku u opštini Klina Dalibor Jevtić i Ljubomir Marić.\nSin ubijenog Sokoljija nije optužio Ivanovića\nSvedok Enđel Sokolji (26) nije na današnjem ročištu u Osnovnom sudu u severnoj Kosovskoj Mitrovici optužio predsednika SDP Olivera Ivanovića i ostalu četvoricu optuženih Srba za ubistva kosovskih Albanaca 3. februara 2000. godine u tom gradu.\nSrđan Popović poslanik u Skupštini Kosova\nCentralna izborna komisija (CIK) Kosova je mesto nastradalog poslanika Srpske liste Velimira Rakića poverila Srđanu Popoviću sa iste liste, izjavio je za agenciju Beta član CIK-a Nenad Rikalo.\nUhapšeni, pa oslobođeni Srbi iz Štrpca\nČetiri osobe srpske nacionalnosti iz Štrpca uhapšene su, pa potom i oslobođene odlukom tužioca.\nJeftiniji prevoz iz Gračanice do Mitrovice\nOdeljenje obrazovanja, kulture, omladine i sporta Opštine Gračanica u saradnji sa NVO "Komunikacija za razvoj društva" organizovalo je otvaranje nove autobuske linije iz Gračanice do Mitrovice ponedeljkom i petkom po duplo manjoj ceni karte od redovnih dnevnih linija lokalnih auto prevoznika.\nNikolić: Samo bi robovi pristali na priznanje Kosova\nPredsednik Nikolić istakao je u intervjuu za ruski Interfaks da će najvažniji uslov za ulazak u EU biti priznavanje Kosova, na šta "mogu pristati samo robovi".\nPrivrednici Kosova i Srbije sutra u Gračanici\nPrivredna komora Srbije i Privredna komora Kosova sutra, prvi put, organizuju poslovne susrete koji će u Gračanici okupiti više od 70 renomiranih privrednika i kompanija.\nKosovo osuđuje nasilje u Makedoniji\nMinistarstvo spoljnih poslova Kosova apelovalo je na uzdržanost u Makedoniji i pronalaženje rešenja kroz politički dijalog.\nĐurić čestitao Dan pobede na fašizmom\nDirektor Kancelarije za KiM Marko Đurić čestitao je svim građanima Kosova i Metohije Dan pobede nad fašizmom.\nMarić: ZSO ključna za opstanak Srba\nPoštovanje Briselskog sporazuma i formiranje ZSO je ključno za opstanak Srba na Kosovu i Metohiji, poručio je ministar za lokalnu samoupravu u kosovskoj vladi Ljubomir Marić.\nKlina: Napad i pljačka povratnika\nPorodica Dabižljević iz Kline fizički napadnuta i opljačkana, saopštilo je Ministarstvo za povratak koje je apelovalo na nadležne da brzo reaguju i kazne počinioce.\nDanas pregovori o energetici\nDirektor Kancelarije za Kosovo i Metohiju Marko Đurić učestvovaće danas u razgovorima o pitanjima energetike, u okviru tehničkog dijaloga Beograda i Prištine u Briselu.\nNastavak suđenja petorici Srba sa severa\nU Osnovnom sudu u Kosovskoj Mitrovici iskazom svedoka tužilaštva danas se nastavlja suđenje petorici Srba, među kojima je i lider Građanske inicijative SDP Oliver Ivanović.\n“Veče Goranaca” u Gračanici\nU Domu kulture u Gračanici, večeras od 20 časova, održaće se "Veče Goranaca".\nSvedok optužio Ivanovića za zločine\nSvedok tužilaštva Šemsedin Ajeti (57), optužio je lidera GI SDP Olivera Ivanovića i bivšeg pripadnika MUP Srbije Dragoljuba Delibašića za zločine nad Albancima.


Šumadija: Seljani sami odnose smeće - RTV\nŠumadija: Seljani sami odnose smeće\nKRAGUJEVAC - Meštani šumadijskog sela Vlakče odlučili su da eliminišu divlje deponije i spreče paljenje smeća u prirodi. Oni su napravili sistem u kojem jedan meštanin traktorom, od kuće do kuće skuplja, dva puta mesečno, džakove sa đubretom. Rade Živanović dobio je podršku Gradske čistoće i zaslužan je za zdravu životnu sredinu u ovom selu.\nRTV petak, 21. april 2017. | RTV (Ana Rebić)\nŽivanović svakog prvog i trećeg ponedeljka u mesecu pali svoj traktor, međutim umesto da završi na njivi on vozi putevima sela Vlakče i u jednom danu obiđe oko dve stotine kuća.\nRade pomaže svom selu i meštanima tako što prikuplja džakove pune smeća i u svojoj prikolici odnosi ih na mesto gde će ih odmah sutradan odneti kamioni Gradske čistoće.\n"Taj čovek redovno dolazi, ostavlja džakove i kada nismo kod kuće sam ih pokupi. Radi i po kiši i kada mu je toplo i kada mu je hladno. Nemam reči za njega, svaka mu čast jer ja to ne bih radio", kaže Miroslav Pavlović, meštanin sela Vlakča.\n"Ne razbacuje se smeće svuda i sada je životna sredina mnogo čistija i ovaj sistem je takav da znate kada će se kupiti smeće da ne morate sami da ga nosite", navodi Milva Borić, meštanka.\n"Ja sam pristao da radim taj posao zbog sela i mojih meštana. Selo je lepo ali mnogo ima krša kojeg su ljudi bacali svuda i svuda je bilo smeća i po jarugama i po vodo-tokovima", priča Živanović.\nVlakča je selo u Šumadiji poznato po najlepšim dvorištima a pošto se nalazi na obroncima planine Rudnik zaštita prirodne i životne sredine meštanima je na prvom mestu.\n"Vlakča je za mnoge cvetna bašta Šumadije ili šumadijski biser i kada zaokružimo celu ovu priču, zaštitimo naše prelepe vodo-tokove, eliminišemo divlje deponije onda ćemo i biti u pravom smislu reči šumadijski biser i cvetna bašta Šumadije", kaže Dragoljub Švabić, član saveta mesne zajednice u Vlakči.\nVlakča je jedino selo sa područja opštine Kragujevac koje na ovaj način prikuplja smeća, a traktorom se može stići i do najudaljenijih kuća.\n"Ovo je prvo selo u opštini Kragujevac koje je počelo sa ovim načinom odnošenja smeća. Trebalo bi i da sva sela uvedu ovakav sistem kao što ja radim. U planu je nama sada i susedno selo Kotraža koje ima tridesetak kuća, to je bilo na moj zahtev jer sam video da ima velikih divljih deponija", kaže Živanović.\nRade se nada da će i ostala sela u Šumadiji slediti njegov primer kako bi se rešio problem zagađenja prirode i divljih deponija.


RTS :: Čas anatomije: (Ne)moć institucije i opstanak van nje\nRTS 2 Čas anatomije: (Ne)moć institucije i opstanak van nje\npetak, 24. feb 2017, 21:56\nČas anatomije: (Ne)moć institucije i opstanak van nje\nPrema izjavama zvaničnika u kulturi, tekuća godina trebalo bi da bude završnica jednog dugog procesa "izgradnje" kulturnih institucija, doslovno ali i metaforički.\nNovo izdanje emisije Čas anatomije ispituje pojam kulturne institucije. Sa jedne strane, zvanične kulturne institucije nacionalnog značaja i sa druge, prostor koji nema taj epitet ali u čijim okvirima nastaju značajna dela, umetnički komentar prošlosti i savremenosti.\nKakve su trenutne zvanične kulturne institucije, ko njima rukovodi, kakvi sadržaji nastaju u njima i ko na to utiče...? Šta karakteriše vaninstitucionalni kulturni prostor, postoji li saradnja između zvaničnih institucija kulture i nezavisne kulturne scene ili je reč o dva paralelna koloseka koji nemaju tačku preseka?\nAko taj presek postoji, kakvu kulturu izgrađuje u ovom trenutku i ima li ona moć? O tome u studiju razgovaraju, pisac i predsednik Upravnog odbora narodnog pozorišta Aleksandar Gatalica, rediteljka koja je osnovala Dah teatar Dijana Milošević i direktorka Zadužbine Ilije M. Kolarca Jasna Dimitrijević a razgovoru se van studija pridružuju Umetnička direktorka galerije Haos Borka Božović, odgovorni urednik programa Doma omladine Dragan Ambrozić i Mia David docentkinja Fakulteta tehničkih nauka u Novom Sadu.


Rašković Ivić lepi plakate u centrali SNS – KomentarPress\nRašković Ivić lepi plakate u centrali SNS\n-Već sam najavila da ću kad prođe 40 dana od smrti Olivera Ivanovica i njegova se dusa smiri u mestu svetlom, simboličkom akcijom plakatiranja ispred centrale SNS najozbiljnije postaviti pitanje toj vodećoj vladajućoj stranci. Naravno pitanje će biti upućeno predsedniku SNS koji bi trebalo da bude pre svega ,predsednik svih građana. Pitanje glasi :“Ili oni ili mi?“ Mafijaši u čijim raljama je srpski narod sa KiM su „Oni“, a narod – to smo „Mi“. Zvonko Veselinović, Milan Radojčić, Bratislav Nikolić i Zelja sa njihovim potrčkom Markom Đurićem su „Oni“. A svi „Mi“ smo potencijalne mete kao što je bio Oliver Ivanović. Vladajuća stranka i njeni predstavnici treba da se odluče ko će joj biti partner, mafija ili normalni građani – kaže u izjavi za komentarpress.net Sanda Rašković Ivić i dodaje da kao prvi korak Vlada Republike Srbije mora da smeni Marka Đurića.\nRašković Ivić tvrdi da je Đurićeva nejakost dovela do totalne dominacije „kontroverznih biznismena“, do duboke podele među kosmetskim Srbima, do užasne situacije da se Srbi na KiM danas više boje Srba nego Albanaca, od kojih su u bližoj i daljoj prošlosti jako stradali.\nU odgovoru na pitanje ko bi mogao da zameni Marka Đurića, potpredsednica Narodne stranke kaže da je Arno Gujon najbolje rešenje.\n– Da je mudrosti, pa da na Đurićevo mesto dođe Arno Gujon, Francuz, a danas srpski državljanin. To je čovek oko čijeg humanitarnog rada i delovanja na KiM stoje ujedinjeni i lekari i seljaci, i sveštenstvo i činovnici, i sever i jug KiM. Priče o identitskoj prošlosti Arno Gijona su deo njegove mladosti i njegova prošlost. On je pokazao koliko je u stanju da čini za Srbe. Sigurna sam da kontroverzni biznismeni ne bi bili njegovo okruženje, baš kao ni podela među Srbima zarad nekih političkih poena. Što se tice međunarodnog faktora, mislim da bi to bila sjajna poruka za svet – ocenjuje je Rašković Ivić.\n-Vlast treba da ukine crne džipove i ošišane rmpalije koji širom Srbije uteruju strah u kosti ljudima, da bi uterali u kutije glasove za vlast. Taj manir treba da prestane, zato što je to antidemokratsko zastrašivanje i zato što će takvi za svoje usluge tražiti nelegalne protivusluge u „sivoj i crnoj zoni“ koje društvo i državu uvode u spiralu nasilja i kriminala. Napaćena Srbija zaslužuje bolje – zaključuje Sanda Rašković Ivić.


"ETIHAD" U KRIZI: Prodaju 38 aviona, u Beogradu zabrinuti da li će opstati "Air Serbia" - Opcija\n“ETIHAD” U KRIZI: Prodaju 38 aviona, u Beogradu zabrinuti da li će opstati “Air Serbia”\n10-02-2020 Biznis, Pocetna\nEtihad Airways, koji je vlasnik 49 odsto Air Serbia, odlučio je da višegodišnje finansijske probleme riješi prodajom 38 aviona.\nTakođe, kako javlja Sputnik, planira i da otkaže ili smanji podršku avio-kompanijama u koje je investirao.\nHoće li će taj udar uspeti da izdrži srprski nacionalni avioprevoznik i šta ako Etihad izađe iz vlasništva, pita se ova ruska agencija.\nProfesor Ekonomskog fakulteta u Beogradu Ljubodrag Savić smatra da u ovakvoj situaciji nema dobitne kombinacije i da država Srbija mora da traži strategiju kako bi je sve ovo što je moguće manje koštalo.\nDržavna aviokompanija Ujedinjenih Arapskih Emirata (UAE), osnovana 2003, koja je u posljednje tri godine izgubila pet milijardi dolara, saopštila je da će prodati 38 aviona — 22 Airbusa A330 i 16 Boeinga 777. Sporazum o tome, vrijedan milijardu dolara, već je postigla sa investicionim fondom KKR i lizing kompanijom Altavir Air Finance.\nUporedo s prodajom aviona, Etihad, koji je s kraja 2013. godine privatizacijom JAT-a postao suvlasnik Air Serbije, najavio je da će otkazati ili umanjiti podršku aviokompanijama u koje je investirao, objavile su agencije.\nSavić smatra da je Etihad važan za sudbinu srpskog prijevoznika koji će bez njega teško opstati, podsjetivši na slučaj Air Berlina.\nPoslije povlačenja Etihada, čiji je udio u nejmačkoj kompaniji bio 29,2 odsto, Air Berlin je avgusta 2017. godine bankrotirao, nakon što je kompanija iz UAE saopštila da više neće da ga finansira.\nSamo tri mjeseca ranije Etihad je saopštio da neće više da ulaže u Alitaliju, u kojoj je 2014. godine preuzeo udio od 49 odsto.


<img align=left border=1 width=60 hspace=8 src="http://us.news1.yimg.com/us.yimg.com/p/rids/20040706/s/r651157134.jpg">Najmanje èetrnaest Iraèana poginulo u bombaškim napadima u Basri i Kalisu kod Bakube - 2004-07-06\nNajmanje 13 ljudi poginulo je eksploziji automobila bombe u Kalisu, nedaleko od Bakube. Žrtve napada su Iraèani koji su se okupili da odaju poštu žrtvama prekjuèerašnjih napada u tom gradu.\nIstovremeno je u eksploziji nagazne mine u Basri, na jugu zemlje, poginuo najmanje jedan civil. Meta napada u Basri bio je britanski vojni konvoj, ali niko od vojnika nije povrijeðen.\nNakon što su slijedeæi obavještajne podatke koje im je dostavila iraèka prelazna vlada, amerièke snage bombardovale Faludžu – u namjeri da likvidiraju Jordanca Abua Musaba al Zarkavija i njegove sljedbenike, grupa maskiranih, naoružanih osoba danas je Zarkaviju zaprijetila smræu.\nOrganizacija koja se naziva “Pokretom spasa” optužila je Zarkavija za ubijanje nedužnih Iraèana i zatražila od njega da, ukoliko želi da izbjedgne smrt, odmah napusti Irak. Video snimak poruke “Pokreta Spasa”emitovala je arapska TV stanica Al Arabija.\nIraèki ministar odbrane Hazem Šalan razgovarao je danas u Bagdadu sa delagacijom NATO-a o moguæoj ulozi Alijanse u postokupacionom Iraku. Šef delegacije, komandant južnog krila NATO-a u Evropi - admiral Gregori Džonson rekao je da je još rano precizno govoriti o tome šta bi i kada Savez mogao da radi u Iraku, ali je rekao kako je cilj posjete delegacije u kojoj su još bili britanski i italijanski visoki vojni zvaniènici – prikupljanje èinjenica, na osnovu kojih æe se u najskorijoj buduænosti u Briselu donijeti politièka odluka. Ministar Šalan je pozdravio saradnju i pomoæ NATO-a rekavši kako je od zvaniènika Saveza zatražio pomoæ u stvaranju nove i moderne iraèke armije.\nUgledni dnevnik Njujork Tajms danas je objavio da su roðaci iraèkih nauènika obavijestili CIA-u prije rata, da je Sadam Husein zapostavio proizvodnju oružja za masovno uništenje, ali da obavještajna agencija o tome nije informisala predsjednika Buša. List navodi da su zvaniènici CIA-e informacije prikupljene od rodbine iraèkih nauènika sklonili kao neubjedljive i nepotpune.\nNjujork tajmd se poziva na èinjenice do kojih je tokom istrage došao senatski odbor za obavještajne djelatnosti, koji æe ove nedjelje objaviti svoj prvi izvještaj o upotrebi predratnih obavješajnih informacija. Predsjednik Buš je rekao danas da sa nestrpljenjem oèekuje da vidi taj izvještaj.\nU Londonu, britanski premijer Toni Bler rekao je kako zabranjeni arsenal Sadama Huseina možda nikada neæe biti pronaðen, ali je ostao pri tvrdnji da je bivši iraèki diktator predstavljao prijetnju svijetu. “Ne znamo šta se desilo sa oružjem za masovno uništenje, možda je izmješteno ili sakriveno, možda je uništeno”, rekao je Bler odbacujuæi tvrdnje da Sadam Husein uopšte nije posjedovao zabranjeno oružje uoèi rata. “U svakom sluèaju, i dalje mislim da je dobro što smo se otarasili Sadama Huseina, jer smo svi saglasni da je on bio tiranin”, kazao je britanski premijer.